GATE 2020 application form released/IIT दिल्ली ने जारी किए GATE 2020 के लिए एप्लीकेशन फॉर्म, चेक करें डिटेल | career - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nIIT दिल्ली ने जारी किए GATE 2020 के लिए एप्लीकेशन फॉर्म, चेक करें डिटेल\nजम्मू-कश्मीर पुलिस में जल्द होगी 8500 पदों पर भर्ती, पढ़ें पूरी डिटेल\nUpdated: September 3, 2019, 12:51 PM IST\nGATE 2020 एग्जाम 1,2 और 8,9 फरवरी को होना तय हुआ है.\nगेट 2020 एप्लीकेशन फॉर्म की फीस 1500 रुपए है. यदि कैंडीडेट्स इसे 24 सितंबर के बाद जमा करते हैं तो उन्हें 2000 रुपए फीस देनी होगी.\nLast Updated: September 3, 2019, 12:51 PM IST\nGATE 2020 application form: इंडियन इंस्टिट्यूट ऑफ टेक्नोलॉजी (IIT), दिल्ली ने ग्रेट एप्टिट्यूट टेस्ट इन इंजीनियरिंग (GATE) 2020 के लिए एप्लीकेशन फॉर्म जारी कर दिए हैं. GATE 2020 के एप्लीकेशन फॉर्म इसकी ऑफिशियल वेबसाइट gate.iitd.ac.in पर जारी किेए गए हैं. एप्लीकेशन फॉर्म (बगैर लेट फीस के) जमा करने की आखिरी तारीख 24 सितंबर है.\nGATE 2020 एग्जाम 1,2 और 8,9 फरवरी को होना तय हुआ है. ये एग्जाम दो शिफ्ट में होगा. सुबह की शिफ्ट का एग्जाम 9:30 से 12:30 तक होगा जबकि दोपहर की शिफ्ट का एग्जाम 2:30 pm से 5:30 तक होगा.\nकैसे भरें GATE 2020 application form\n-gate.iitd.ac.in पर जाएं.\n-gate online application portal click here के लिंक पर क्लिक करें.\n-नए पेज के आखिर में register here पर क्लिक करें.\n-डिटेल भरें और रजिस्टर करें.\n-रजिस्ट्रेशन आई-डी के जरिए लॉग-इन करें.\n-फॉर्म भरें, फोटो अपलोड करें.\n-फीस की पेमेंट करें.\nGATE 2020 के लिए Application फीस की डिटेल\nगेट 2020 एप्लीकेशन फॉर्म की फीस 1500 रुपए है. यदि कैंडीडेट्स इसे 24 सितंबर के बाद जमा करते हैं तो उन्हें 2000 रुपए फीस देनी होगी. यानी, ऐसे उम्‍मीदवारों को लेट फीस के रूप में अतिर‍िक्‍त 500 रुपये देने होंगे. रिजर्व कैटेगिरी के फीमेल कैंडीडेट्स के लिए फीस 750 रुपए है, लेट फीस चार्ज के साथ उन्हें 1250 रुपए जमा करने होगे.\nइस साल से GATE के एग्जाम में 25 सब्जेक्ट्स के पेपर होंगे. इसी साल से Biomedical Engineering (BM) बतौर नया सब्जेक्ट शामिल हुआ है. इससे पहले 24 एग्जाम होते थे. एक उम्मीदवार को किसी एक सत्र में केवल एक पेपर में उपस्थित होने की अनुमति है.\nGATE Application फॉर्म के लिए इन डॉक्यूमेंट्स की पड़ेगी ज़रूरत\n-जन्म की तारीख\n- एड्रेस प्रूफ\n- एलिजिबिलिटी डिग्री डिटेल्स\n- गेट सब्जेक्ट\n- गेट एग्जाम शहर\n- विकलांगता प्रमाण पत्र की स्कैन की गई कॉपी\n- आरक्षण प्रमाणपत्र की स्कैन की गई कॉपी\n- डिग्रियों की स्कैन कॉपी\n- एनओसी की स्कैन की गई कॉपी\n- काम के अनुभव की स्कैन कॉपी\nGATE एग्जाम IISC और सात IIT की ओर से आयोजित कराया जाता है. इस एग्जाम को नेशनल को-ओर्डिनेशन बोर्ड (NCB) के आधार पर आयोजित कराया जाता है.\nUPSC टॉपर ने बताए IAS बनने के ट्रिक्‍स,ना बनाएं हवाहवाई टेबल\nCBSE क्‍लास 10, 12 में किस तरह के होंगे ऑब्‍जेक्‍ट‍िव सवाल\nIAS Success Story:तैयारी को समय देंगे तो सफलता की राह पर हैं\nFirst published: September 1, 2019, 4:46 PM IST


बांग्लादेशी सीमा में कैसे घुसे भारतीय सैनिक? | Bangladeshi border enters Indian soldiers - Hindi Oneindia\n26 min ago क्या वाक़ई नरेंद्र मोदी ये ‘प्रोटोकॉल’ तोड़ने वाले पहले प्रधानमंत्री हैं?\nबांग्लादेशी सीमा में कैसे घुसे भारतीय सैनिक?\nUpdated: Tuesday, December 26, 2017, 15:32 [IST]\nबांग्लादेश की सीमा में दाखिल हुए भारतीय सीमा सुरक्षा बल (बीएसएफ) के जवानों को सोमवार सुबह गिरफ्तारी के कुछ देर बाद छोड़ दिया गया.\nतीन भारतीय सैनिक बांग्लोदशी सीमा के एक किलोमीटर अंदर राजशाही क्षेत्र में घुस गए थे.\nबॉर्डर गार्ड बांग्लादेश (बीजीबी) के अधिकारियों ने कहा कि भारतीय सैनिक सोमवार सुबह गलती से बांग्लादेश आ गए थे.\nपद्मा नदी भारत और बांग्लादेश की सीमा को विभाजित करती है. बीजीबी अधिकारियों ने कहा है कि कहीं-कहीं पर दोनों देशों की सीमाएं लगभग मिली हुई हैं.\nराजशाही के शालबगान क्षेत्र में बटालियन कमांडर लेफ्टिनेंट करनल शमीम मसूद अल इफ़्तेकार ने बीबीसी बांग्ला को बताया, ''जिस जगह पर भारतीय सैनिकों ने प्रवेश किया था वह चर क्षेत्र है. यहां सीमा पर कई खंबे बने हुए हैं जो पानी में छुप जाते हैं. यहां पर तारें नहीं लगी हैं. यह सीमा के आस-पास रात को तस्करों को पकड़ने की कोशिश में हुई गलती है.''\nबीजीबी के गार्ड्स ने सीमा क्षेत्र में भारतीय सैनिकों को पकड़ लिया था. फिर करीब छह घंटे की पूछताछ के बाद उन्हें दोपहर करीब डेढ़ बजे बीएसएफ को सौंप दिया गया.\nभारतीय सैनिकों ने बीजीबी अधिकारियों को बताया कि वह धुंध के चलते बांग्लादेश के सीमा में प्रवेश कर गए थे.\nकैसे पकड़े गए?\nबॉर्डर गार्ड बांग्लादेश के सूबेदार नायक शफ़ीक-उल इस्लाम ने बीबीसी को बताया कि इसकी जानकारी स्थानीय लोगों से मिली. वो बताते हैं, ''स्थानीय लोगों ने फोन करके बताया कि भारतीय सैनिक बांग्लादेशी सीमा के अंदर घुस आए हैं. तब 16 गार्ड्स की टीम के साथ भारतीय सैनिकों को पकड़ा गया.\nजब मैं पेट्रोल टीम के पास गया तो मैंने देखा कि वो बांग्लादेश की तरफ भाग रहे हैं. इसके बाद उन्हें घेरकर रोका गया और आत्मसमर्पण करने के लिए बोला गया. जब उन्होंने आत्मसमर्पण कर दिया तो उनसे हथियार लेकर उन्हें शिविर में लाया गया.''\nसूबेदार इस्लाम ने कहा कि वे नहीं जानते कि सैनिक बांग्लादेश में कब घुसे लेकिन उन्हें सुबह करीब साढ़े सात बजे गिरफ्तार किया गया.\nबांग्लादेश, भारत, बीएसएफ\nबांग्लादेशी सीमा में इतनी अंदर कैसे घुसे सैनिक?\nसूबेदार ने बताया कि तीन सैनिकों के पास हथियार थे.\nबीजीबी के अधिकारियों ने बताया कि भारतीय सैनिक बांग्लादेश की सीमा के अंदर प्रवेश कर गए थे. वह धुंध के कारण रास्ता भटक गए और सीमा के अंदर आ गए.\nबीएसएफ के जवानों को गिरफ्तार करने के बाद सूबेदार इस्लाम जानना चाहते थे कि वो अगर धुंध के कारण रास्ता भटक गए थे तो बांग्लादेश में इतने अंदर तक कैसे आ गए.\nभारतीय सैनिकों ने आगे कोई जवाब नहीं दिया. उन्होंने इतना बताया कि वह गलत रास्ते पर आ गए थे.\nलेफ्टिनेंट कर्नल शमीम मसूद ने कहा कि दोनों देशों की फ्लैग मीटिंग के बाद बीएसएफ ने इस गलती पर खेद जताया.\nजिन तीन भारतीय सैनिकों को पकड़ा गया था, उनमें एक एएसआई और दो सिपाही हैं.\nन्यूयॉर्क में हमले की कोशिश, बांग्लादेशी को पकड़ा\nbangladeshi border soldiers बीएसएफ के तीन जवानों को बांग्लादेश ने गिरफ़्तार किया बाद में रिहा\nBangladeshi border enters Indian soldiers


कर्तव्य बोध की कहानी : सूर्योदय :- The Brightness Once Again\nHome कहानियाँ कर्तव्य बोध की कहानी : सूर्योदय :- The Brightness once again\nby Sandeep Kumar Singh December 16, 2021\nयह कहानी है तीन लोगों की, जिनसे हमें कई चीजें सीखने को मिलती हैं। किस प्रकार एक हुनरमंद इंसान भी कभी-कभी अपना हुनर भूल कर एक साधारण इंसान बन जाता है। लेकिन फिर वो कैसे आगे बढ़ पाता है। ऐसा ही कुछ बताती एक कहानी मैं आपके सामने लेकर आया हूँ। आइये पढ़ें कर्तव्य बोध की कहानी : सूर्योदय :- The Brightness once again :-\nएक राज्य में वीर प्रताप नाम का एक राजा रहता था। वह बहुत ही बहादुर और सूझवान राजा था। उसके राज्य में प्रजा बहुत सुख से गुजर बसर करती थी। परन्तु सर्वगुण संपन्न होने के बाद भी उसके सामने एक दुविधा थी। इस दुविधा का कारण था उसका स्वयं का पुत्र सूर्यवीर सिंह।\nसूर्यवीर बहुत ही आलसी स्वभाव का था। वीर प्रताप उसे बहुत समझाते थे की इस तरह काम से जी चुराने के कारण उसका अनर्थ ही होगा। लेकिन सूर्यवीर एक कान से सुनता और दूसरे से निकाल देता।\nसाम्राज्य की दौलत वो अपने बेकार के कामों और मौज मस्ती में लुटा देता था। जब इंसान का दिमाग गलत कामों में लिप्त हो जाता है तो उसे किसी की सही सलाह भी बुरी प्रतीत होती है। फिर भी वीर प्रताप ने उसे सुधारने के बहुत सारे हथकंडे अपनाये। धीरे-धीरे सब प्रयास व्यर्थ गए।\nऐसा नहीं था की वो बचपन से ही ऐसा रहा हो। बचपन में सूर्यवीर एक बहुत ही मेधावी छात्र था। गुरुकुल में शिक्षा प्राप्त करने के समय हर क्षेत्र में वह सबसे आगे रहता था। सूर्यवीर का स्वास्थ्य और शरीर एक योद्धा की भाँति वज्र के सामान था और दिमाग तो इतना तेज था की जो एक बार देखता या पढता था कभी भूलता नहीं था।\nमगर जब से उसकी शिक्षा पूर्ण हुयी और वो राजमहल वापस आया तब से उसकी संगत कुछ ऐसे लोगों के साथ हुयी जो कुछ काम नहीं करते थे। वो सब राज्य मंत्रियों के बिगड़े हुए बेटे थे। वीर प्रताप ने बहुत बार उसे समझाया और सुधरने की चेतावनी तक दे डाली। कोई रास्ता न निकलता देख वीर प्रताप बहुत परेशान रहने लगा।\nगोधूलि का समय था। राजा वीर प्रताप सूर्य की ओर देख रहे थे। आज ऐसा लग रहा था जैसे सूर्य के प्रकाश की अभी भी इस राजा को आवश्यकता हो। लेकिन सूर्य पश्चिम में लालिमा बिखेरते हुए ऐसा प्रतीत हो रहा था मानो किसी ने उसे जलाया हो और अब उसके अंतिम समय में वह असहाय सा होकर प्रकाशहीन हो रहा हो। तभी राज्य के महामंत्री कक्ष में पहुंचे और देखा की वीर प्रताप महल के झरोखे से डूबते हुए सूरज पर आँखें गड़ाये हुए थे। वो विचारों के सागर में डूबते चले जा रहे थे। ध्यान एक शून्य में जा रहा था चारों तरफ सन्नाटा था।\nमहामंत्री के इस शब्द ने वीर प्रताप डूबते हुए विचारों से बाहर निकाला और शून्य में किसी की मौजूदगी का एहसास हुआ। महामंत्री राजा की इस हालत को अच्छी तरह जानते थे फिर भी उनकी ये हालत देख उसके मंत्री राघवेंद्र से रहा नहीं गया। उसने राजा से पूछा,\n“ महाराज, कई दिनों से हम देख रहे हैं आप बहुत चिंतित रहते हैं। कोई समस्या है क्या महाराज?”\n“ राघवेंद्र, समस्या तो ऐसी है की हम चाह कर भी कुछ नहीं कर पा रहे। ऐसी परिस्थिति है जैसे हमें जीवन में प्रकाश के लिए सूर्य की आवश्यकता तो होती है परंतु उसकी जब वह सामने रहता है तो तपिश को झेलना मुश्किल होता है। इसी तरह यदि वह शीत ऋतु में उपस्थित नहीं रहता तो उसकी कमी के कारण हालात ख़राब हो जाते हैं।“\n“महाराज ये सब तो प्रकृति के नियम हैं। किन्तु अगर हम संकट को टाल नहीं सकते तो खुद को उस संकट से जरूर बचा सकते हैं।“\n“ नियम तो हैं राघवेंद्र परन्तु आज न जाने ऐसा क्यों लग रहा है की इस सूर्य को अंधकार निगल जाएगा और सदा के लिए यहाँ अँधेरा छा जाएगा ।“\nकुछ देर के लिए सन्नाटा छाया रहा। बाहर अँधेरा गहरा गया था। स्थिति को समझते हुए महामंत्री ने राजा को समझाते हुए बोले,\n“ महाराज ये दुनिया एक उम्मीद पर टिकी हुयी है। रात चाहे कितनी ही घनी क्यों न हो हर अंधकार के बाद सवेरा होता ही है।“\n“लेकिन ये अंधकार हमारे साम्राज्य को अपनी आगोश में लेकर समाप्त कर देगा राघवेंद्र।“\n“साम्राज्य में अँधेरा नहीं हो सकता महाराज। हमारे साम्राज्य में एक ठहराव आ गया है और प्रकाश लाने के लिए इसको गतिशील करना आवश्यक है।“\nफिर बातें करने की आवाज धीमी हो जाती है। कुछ देर बाद महामन्त्री वहां से चले गए।\nसुबह हुयी, चारों ओर एक अजीब सी चुप्पी छायी थी। सूर्यवीर महल के बाहर हरे घास के मैदान के ऊपर चले जा रहे थे। तभी देखा की महामंत्री सेनापति को कड़े शब्दों में कुछ निर्देश दे रहे थे।\n“क्या हुआ महामंत्री जी?” सूर्यवीर ने चिंताजनक भाव से पूछा।\nलेकिन कोई जवाब न मिला।\n“महामंत्री हम कुछ पूछ रहे हैं?”\n“युवराज वो……..वो महाराज महल में नहीं हैं, प्रभात से ही ना जाने कहाँ गए हैं।“\n“क्या अर्थ है इस बात का कि महाराज महल में नहीं हैं? कहाँ गए महाराज?” सूर्यवीर को ऐसा लगा जैसे सूर्य को ग्रहण लग गया हो और वो तड़प रहा हो। उसने तुरंत रथ मंगवाया और स्वयं महामंत्री के साथ महाराज को ढूँढने निकल गया।\nरात हो गयी लेकिन महाराज का कोई पता नहीं चला। दूसरे दिन फिर से तलाश शुरू की गयी। लेकिन फिर कामयाबी हाथ न लगी। इसी तरह दिन बीतने लगे। सूर्यवीर की चिंता दिन-ब-दिन बढ़ती जा रही थी। एक दिन महामंत्री सूर्यवीर के साथ महाराज की तलाश करते-करते जंगल में भटक गए। उन्हें बाहर जाने का रास्ता नहीं मिल रहा था। थकावट हो जाने के कारण उन्होंने आराम करने का मन बनाया और एक बरगद के पेड़ के नीचे बैठ गए।\nपढ़िए- अगर-मगर | भूत की गलतियाँ सुधार भविष्य बनाने की एक प्रेरणा\n“ महामंत्री जी हमारे जीवन की यह काली रात कब समाप्त होगी।“\n“ सूर्य को किसी और प्रकाश की आवश्यकता नहीं होती युवराज। वह अपनी जलन नहीं देखता, वह तो मात्र दूसरों को प्रकाश देने की इच्छा रखता है।“\n“ हम कुछ समझे नहीं।“\n“युवराज, महाराज की अनुपस्थिति में साम्राज्य पर अव्यवस्था के खतरा बढ़ता जा रहा है। अगर जनता को महाराज के राज्य में न होने का पता चला तो अराजकता फ़ैल जाएगी।“\n“नहीं, हम ऐसा नहीं होने देंगे। महामंत्री हम चलाएंगे राज्य व्यवस्था को। हमें अभी महल जाना होगा।“\n“पर आप करेंगे क्या युवराज ? आपने तो कभी भी राज्य की प्रशासन प्रणाली में रुची ही नहीं दिखाई। अब आप क्या करेंगे।”\nसूर्यवीर ने कोई जवाब ना दिया। दोनों महल जाने के लिए निकल पड़े।\nआगे क्या हुआ? युवराज और महामंत्री तो रास्ता भटक गए थे। फिर वो अपने राज्य वापस कैसे लौटे? वो पहुंचे भी या नहीं? युवराज ने वापस जाकर क्या किया? आखिर राजा बिना बताये कहाँ गायब हो गए? राजा मिले या नहीं? कहीं उन्हें किसी ने मार तो नहीं दिया।\nइन सब सवालों के जवाब आप लोगों को इस कहानी के दूसरे हिस्से में मिलेंगे। अगर आप हमारे ब्लॉग से नहीं जुड़े हैं। तो अभी Sign up करें।\n………… जारी है।\nपढ़िए इस कहानी का अगला भाग= सूर्योदय भाग -२\nतो मित्रों ये मेरी कर्तव्य बोध की कहानी का पहला हिस्सा था। उम्मीद है आप सबको पसंद आया होगा। अपने अनमोल विचार कमेंट बॉक्स में हमारे साथ जरूर शेयर करें। प्रेरक कहानियों के लिए हमारे साथ जुड़े रहें।\nजमशेद आजमी May 4, 2016 - 11:43 PM\nबहुत ही सुंदर और मनोरंजक कहानी। भाई, मुझे कहानियां बहुत पसंद हैं। मैंने बहुत कहानियां लिखी हैं। पर ब्‍लागिंग में इस कदर उलझ गया हूं कि 2012 से कुछ नया लिखा ही नहीं है। ब्‍लाग अपनी मंजिल हासिल कर ले फिर से कहानियां लिखना शुरू करूंगा।\nMr. Genius May 5, 2016 - 5:32 AM\nजमशेद आजमी जी धन्यवाद। ये सब पाठकों के प्रोत्साहन का ही फल है जो हम कहानियां लिख पते हैं।\nआशा करते हैं की आपका ब्लॉग जल्द ही अपनी मंजिल हासिल कर ले।


न्यूज़ 24: होली पर दिल्ली में हमलों की साज़िश, पूर्व पाक सैनिक और6आतंकी देश में घुसे\nहोली पर दिल्ली में हमलों की साज़िश, पूर्व पाक सैनिक और6आतंकी देश में घुसे\nनई दिल्ली (24 मार्च) : पठानकोट के पास बॉर्डर से कुछ आतंकियों के भारतीय सीमा में घुसने की ख़बर है। खुफ़िया सूत्रों के मुताबिक दिल्ली को दहलाने के इरादे से पाकिस्तानी सेना के एक पूर्व सैनिक के साथ6आतंकी देश में घुस आए हैं। होली के त्योहार को देखते हुए खुफ़िया एजेंसियों ने अलर्ट जारी किया है। दिल्ली, पंजाब और असम पुलिस को सतर्क रहने के लिए कहा गया है।\nखुफिया एजेंसियों के मुताबिक, पाकिस्तानी सेना का पूर्व सैनिक मोहम्मद खुर्शीद आलम उर्फ जहांगीर पंजाब के पठानकोट के रास्ते से छह अन्य आतंकियों के साथ देश में घुसा है। जहांगीर असम राज्य में आतंकियों की भर्ती करने के लिए जिम्मेदार था। ये लोग 26 फरवरी को देश में घुसे।\nखुफिया रिपोर्ट में कहा गया है कि इन आतंकियों का मकसद दिल्ली के होटलों और अस्पतालों में होली या उसके आसपास लोगों को अपना निशाना बनाना है। रिपोर्ट में कहा गया है कि सितंबर, 2015 में जहांगीर असम के बारपेटा जिला में एक मदरसे में भी गया था। पाकिस्तानी पूर्व सैनिक यहां पांच दिनों तक रहा और फिर यहां से भूटान से सटे चिरांग जिला की ओर निकल गया।\nपाकिस्तानी पूर्व सैनिक ने असम के धुबरी जिले के मदरसा में भी रुका था। इस मदरसा को वह अपने बेस के रूप में इस्तेमाल करता था। यहां से वह प्रदेश के अन्य हिस्सों में भी जाता था। रिपोर्ट के मुताबिक, धुबरी में मदरसा का एक शिक्षक जहांगीर को हर तरह की मदद मुहैया करवाता था।\nबता दें कि इसी साल जनवरी में बामियाल गांव से पठानकोट एयरबेस में घुसे पाकिस्तानी आतंकवादियों ने अटैक किया था. सभी आतंकी सेना की वर्दी में थे, उनके पास विस्फोटक और खतरनाक हथियार थे. तीन दिन तक चली मुठभेड़ में सुरक्षा बलों ने6आतंकियों को मार गिराया था।


दक्षिण अफ्रीका में क्या है बड़ी चुनौती, केएल राहुल ने बताया - Seekho Tech\nदक्षिण अफ्रीका में क्या है बड़ी चुनौती, केएल राहुल ने बताया\nKL Rahul Mayank Agarwal India vs South Africa: लोकेश राहुल और मयंक अग्रवाल ने भारत-दक्षिण अफ्रीका टेस्ट सीरीज से पहले कई दिलचस्प बातें शेयर कीं. इन खिलाड़ियों ने बीसीसीआई टीवी को इंटरव्यू दिया. इस दौरान मयंक ने राहुल से उपकप्तान बनने को लेकर भी सवाल किया. केएल राहुल ने इस सवाल के जवाब के साथ-साथ यह भी बताया कि वे दक्षिण अफ्रीका की तेज और बाउंसी पिचों को लेकर किस तरह से तैयारी कर रहे हैं.\nराहुल ने भारतीय टीम की उपकप्तानी मिलने की बात पर कहा, मैंने 6-7 महीने पहले नहीं सोचा था कि फिर से टेस्ट क्रिकेट खेलूंगा. टीम इंडिया का उपकप्तान बनना मेरे लिए गर्व की बात है. मैं इतनी बड़ी जिम्मेदारी मिलने को लेकर खुश हूं.\nमयंक ने सवाल किया कि हमने अंडर 13 से साथ खेलना शुरू किया है. इसके बाद कर्नाटक और अब टीम इंडिया साथ खेल रहे हैं. इसको लेकर आप क्या कहेंगे? राहुल ने जवाब देते हुए कहा, मेरे लिए यह बहुत खूबसूरत सफर रहा है. आप भी मेरे सफर का हिस्सा रहे हैं तो आपको भी यह बात पता है. हमने कभी नहीं सोचा था कि भारत के लिए खेल पाएंगे. हमें इस पर डाउट था कि हो सकता है हम देश के लिए न खेल पाएं. हमने कैसे शुरुआत की और अब कहां हैं, यह किसी जादू की तरह लगता है.\nराहुल ने टीम इंडिया के कोच राहुल द्रविड़ का जिक्र करते हुए कहा कि द्रविड़ का साथ होना हमारे लिए बहुत अच्छी बात है. उनकी ट्रेनिंग और अनुभव हमारे लिए बहुत मददगार साबित होगा. उनके अंडर में बहुत बड़ी बात है. राहुल ने दक्षिण अफ्रीका की पिचों को लेकर कहा, यहां पर स्पंजी बाउंस बड़ी चुनौती की तरह है और उनके पास हमेशा से बहुत अच्छा फास्ट बॉलिंग अटैक रहा है.\nबता दें कि टेस्ट सीरीज का पहला मैच 26 दिसंबर से शुरू हो रहा है. इसके बाद दूसरा टेस्ट मैच3जनवरी और तीसरा टेस्ट 11 जनवरी से शुरू होगा. इस सीरीज के बाद वनडे सीरीज भी खेली जाएगी.\nIND vs SA india vs south africa KL Rahul Mayank Agarwal sa vs ind test series viral video टीम इंडिया टेस्ट सीरीज भारत बनाम दक्षिण अफ्रीका मयंक अग्रवाल लोकेश राहुल


प्रैक्टिस के दौरान मस्ती करते नजर आये सुरेश रैना, जाने वजह - Clipper28 Digital Media\nनई दिल्ली: आईपीएल 2020 (IPL 2020) की शुरुआत 29 मार्च से हो रही है. पहला मुकाबला मुंबई इंडियंस और चेन्नई सुपर किंग्स के बीच खेला जाएगा. आईपीएल फैंस को इस टूर्नामेंट का बेसब्री से इंतजार है.\nइसी बीच टूर्नामेंट में हिस्सा लेने वाले सभी लगातार प्रैक्टिस कर रहे हैं, लेकिन इस बीच हल्के फुल्के पलों की तस्वीरें और वीडियो भी शेयर किए जा रहे हैं. सुरेश रैना का ऐसा एक वीडियो सामने आया है, जिसमें वो मस्ती करते हुए नजर आ रहे हैं.\nइस वीडियो को देखने के बाद आप अपनी हंसी रोक नहीं पाएंगे, इस वीडियो में cskfansofficial ने अपने इंस्टाग्राम अकाउंट पर शेयर किया है. इस वीडियो में सुरेश रैना के साथ क्रिकेटर केएम आसिफ भी नजर आ रहे हैं. वीडियो का कैप्शन है “सन और डैड फीचर्ड सुरेश रैना और आसिफ.” आखिर वीडियो में ऐसा क्या है, ये जरूर देखें.\nये वीडियो एक मजाक पर आधारित है. इसमें बेटे का किरदार सुरेश रैना निभा रहे हैं और बाप के रोल में हैं आसिफ. वीडियो में पापा बने आसिफ पूछते हैं कि रिजल्ट कैसा रहा जिसका जवाब देते हुए सुरेश रैना कहते हैं कि एक गुड न्यूज है और एक बैड न्यूज.\nइसके बाद पापा पूछते हैं कि गुड न्यूज क्या है, तो बेटा बोलता है कि मैं पास हो गया. इसके तुरंत बाद जब पापा पूछते हैं कि बैड न्यूज क्या है कि तो बेटा बोलता है कि गुड न्यूज गलत है. जिसके बाद आसिफ सुरेश रैना को मारने दौड़ते हैं और रैना भाग जाते हैं.\nचेन्नई सुपरकिंग्स टीम को चाहने वाले काफी ज्यादा तादात में हैं, ऐसे में ये वीडियो काफी वायरल हो रहा है. फैंस भी इस पर मजेदार कमेंट कर रहे हैं, और काफी लुत्फ उठा रहे हैं.\n#आईपीएल 2020 #आईपीएल फैंस #चेन्नई सुपर किंग्स #टूर्नामेंट का बेसब्री #मुंबई इंडियंस


टीम अन्ना है या टीम केजरीवाल? - BeyondHeadlines\nतीन महीने पहले जब फेसबुक पर मैंने लिखा था कि टीम अन्ना, अन्ना पार्टी बनने पर विचार कर रही है तो मेरे कई मित्र नाराज हुए थे. उनका कहना था कि इस तरह की अफ़वाह लोग टीम अन्ना को कमजोर करने के लिए उड़ा रहे हैं.\nयह बात सुनते हुए आपको थोड़ी अजीब भी लग सकती है कि गैंग्स ऑफ वासेपुर और अन्ना आन्दोलन – माने दोनों के समर्थक लॉबी का आलोचकों को दिया गया जवाब, एक जैसा ही था. ‘पार्ट टू आने दो.’\nगैंग्स ऑफ वासेपुर का पार्ट टू तो आ गया. टीम अन्ना का पार्ट टू जो पार्टी केजरीवाल के नाम से बनाने की तैयारी चल रही है, वह भी कुछ ही महीनों में रिलीज होगी.\nजब फेसबुक पर राजनीतिक पार्टी वाली बात लिखी, उसके बाद से ही एक साथी, हर दस-पन्द्रह दिनों पर एक बार फोन करके पूछ लेते थे कि कब बनवा रहे हो पार्टी? और मैं कहता था, इंतजार कीजिए…\nचूंकि घोषणा के कई महीने पहले से अरविन्द केजरीवाल कई विद्वानों से अपनी राजनीतिक मंशा को लेकर चर्चा कर रहे थे. अरविन्द ने जगह-जगह पार्टी को लेकर बात की लेकिन इसे लेकर कहीं चर्चा नहीं की तो वह थी उनकी अपनी कोर कमिटी. टीम अन्ना की कोर कमिटी. काज़मी साहब की विदाई के बाद से ही टीम के अंदर विश्वास की कमी जो पहले से थी और बढ़ गई. शायद इसी का परिणाम था कि पिछले दो महीने से कोई मीटिंग नही हुई. इस बार अरविन्द, मनीष, गोपाल उपवास पर बैठेंगे और बाद में अन्ना उसमें शामिल होंगे, यह निर्णय कोर कमिटी का निर्णय नहीं है. पारदर्शिता की बात करने वाली टीम अन्ना ने उस समिति की मीटिंग भी नहीं कराई, जिसे आमद-खर्च का हिसाब रखना था. हर आमद पर और खर्च पर जिसकी सहमति ज़रूरी थी. यहां बड़ा सवाल यह हो सकता है कि कौन ले रहा है, टीम अन्ना के महत्वपूर्ण फैसले? अन्ना हजारे या अरविन्द केजरीवाल?\nअरविन्द केजरीवाल के राजनीतिक पार्टी बनाने की सार्वजनिक घोषणा से पहले , राजदीप सरदेसाई को साक्षात्कार में अन्ना हजारे द्वारा पार्टी बनाने की बात कहे जाने से एक दिन पहले उन मित्र का फोन आया, वे हंसते हुए कह रहे थे, अब इंतजार का समय समाप्त हुआ. अरविन्द केजरीवाल राजनीतिक पार्टी बना रहे हैं.\nकिसी संस्था, या दल या व्यक्ति का चुनाव लड़ने का निर्णय उसका निजी निर्णय हो सकता है. इस पर उंगली उठाने का हक किसी को नहीं मिलना चाहिए. लेकिन अरविन्द द्वारा संचालित जिस टीम को टीम अन्ना नाम दिया गया था, बताया गया था कि यह एक अरब पच्चीस करोड़ भारतीयों की टीम है. इस टीम ने देशवासियों की बात तो दूर अरविन्द के साथ एक सप्ताह से उपवास पर बैठे लोगों से भी पूछने की जरूरत नहीं समझी कि पार्टी बननी चाहिए या नहीं?\nअपनी नौकरी छोड़कर टीम अन्ना के साथ आकर जुड़ा सूरज दो अगस्त की रात बेहद निराश था. उसने अपना कार्यकर्ता वाला कार्ड शाम में ही लौटा दिया था. रात साढ़े ग्यारह बजे उससे मुलाकात हुई. वह उदास बैठा था, ‘मैं किसी राजनीतिक पार्टी के लिए अपनी नौकरी छोड़ कर नहीं आया था.’\nजब सूरज अपना कार्ड वापस करने गया तो एक मैडम ने नाराज होकर उसे कह दिया- तुम सब यहां टीवी पर दिखने आए थे.\nसूरज कहता है, अपना कैरियर दांव पर लगाकर बिना खाने-पीने की परवाह किए यहां एक सप्ताह रुकने का यह रिटर्न मिला है हमें कि हम यहां टीवी के लिए आए हैं.’\nसुबह उसे फिर एक नई नौकरी के लिए निकलना था, इसलिए आजादी की दूसरी लड़ाई को वह बीच में ही अलविदा कहकर निकल गया.\nदो अगस्त को ही अरविन्द केजरीवाल ने दो दिन का वक्त दिया था, जनता को वोट करने के लिए. उसके बाद वे शनिवार को अपना फैसला सुनाने वाले थे. लेकिन भूख ने उन्हें ऐसा तोड़ा कि वादे से एक दिन पहले ही उन्होंने झटके से पार्टी की घोषणा की और उपवास तोड़ा. सवा अरब की आबादी वाले देश में चंद लाखा वोटों से तय हो चुका था कि केजरीवाल को अपनी पार्टी बना ही लेनी चाहिए. पार्टी बनाना बूरा नहीं, उपवास भी बूरा नहीं है, बूरा है लोगों के विश्वास से खेलना, बूरा है उपवास का नाटक करना. अरविन्द अपने अध्यक्षीय भाषण में ग्राम स्वराज से लेकर किसानों के घोषणा पत्र तक की बात कर रहे थे और एबीपी न्यूज पर संवाददाता दीपक चैरसिया कहते हैं- ‘ना नौ मन तेल होगा और ना राधा नाचेगी.’\nवैसे इस घोषणा से किरण बेदी की मांगी मुराद पूरी हुई है.\nइस बार के उपवास-आन्दोलन में अन्ना हजारे को केन्द्र से बाहर करने की पूरी योजना थी. मनीष, गोपाल, अरविन्द के उपवास पर बैठने की वजह इतनी थी कि टेलीविजन केन्द्रित हो चुके उनके आन्दोलन के केन्द्र में वे आ जाएं. लेकिन अफ़सोस यह हो नहीं सका. कम भीड़ और कम कवरेज ने उनका परिचय ज़मीनी हकीकत से कराया. अन्ना ने अपनी तरफ़ से उपवास पर आने की घोषणा की. उन्होंने उपवास पर बैठने से दो दिन पहले बाबा रामदेव से मुलाकात की. याद कीजिए पिछली बार बाबा के मंच से अरविन्द बीच में बीमारी की बात करके चले गए थे. बाबा से स्नेह मिलन के बाद अन्ना जी के मंच पर आते ही अपार भीड़ तो आनी ही थी.\nकेजरीवाल अब पूरी ताक़त इस बात में लगा रहे हैं कि जिस रथ की लगाम उन्होंने अन्ना के हाथ में दी थी, उसे वापस उस हाथ से अपने हाथ में ले लें. जबकि जिन अन्ना ने अन्ना-रथ को तुफान से निकाला हैं, उसे इतनी आसानी से केजरीवाल के हाथ में कैसे दे दें?\nटीम अन्ना और टीम रामदेव में एक बड़ा अंतर क्या है?\nजवाब बेहद आसान है, टीम अन्ना में कोई अन्ना की नहीं सुनता और टीम रामदेव में रामदेव किसी की नहीं सुनते…\nRelated Items:Anna, Anna Hazare, Annna, Arvind Kejriwal, Gangs of Anna, Team Anna


केंद्र ने माना देश में कोरोना की तीसरी लहर, कहा- दूसरी लहर के मुकाबले हालात बेहतर news in hindi\nकेंद्र ने माना देश में कोरोना की तीसरी लहर, कहा- दूसरी लहर के मुकाबले हालात बेहतर\nप्रेषित समय :21:12:57 PM / Thu, Jan 20th, 2022\nनई दिल्ली. स्वास्थ्य मंत्रालय ने गुरुवार को भारत में कोविड महामारी की दूसरी और तीसरी लहर की तुलना कर मौतों और वैक्सीनेशन के आंकड़ों के अंतर के बारे में बताया. स्वास्थ्य मंत्रालय ने हाल ही बढ़े कोरोना मामलों को पहली बार तीसरी लहर के तौर पर बताया है. सरकार ने कहा कि भारत के 94 प्रतिशत वयस्कों को कोविड टीके की पहली खुराक दी जा चुकी है, जबकि 72 प्रतिशत लोगों का पूर्ण टीकाकरण हो चुका है.\nदिल्ली भाजपा अध्यक्ष के खिलाफ हाई कोर्ट ने जारी किया नोटिस, आम आदमी पार्टी ने साधा निशाना\nदिल्ली, उत्तर प्रदेश समेत इन प्रदेशों में बारिश से और बढ़ेगी सर्दी; IMD ने जारी की चेतावनी\nदिल्ली में कड़ाके की ठंड, IMD ने जारी किया येलो अलर्ट, बारिश के आसार; कोहरे के चलते7ट्रेनें लेट


मदन पाल सिंह के उपन्यास 'हरामी' का एक अंश - जानकी पुल - A Bridge of World's Literature.\nHome / Featured / मदन पाल सिंह के उपन्यास ‘हरामी’ का एक अंश\nPrabhat Ranjan January 16, 2022\tFeatured, पुस्तक अंश Leaveacomment\nयुवा लेखक मदन पाल सिंह को हम हिंदी वाले अनेक रूपों में जानते हैं। सबसे पहले उनको हमने फ्रेंच-हिंदी अनुवादक के रूप में जाना। इस क्षेत्र में उनका नाम जाना-माना है। पिछले साल उन्होंने एक उपन्यास लिखा ‘हरामी’। यह उपन्यास पश्चिमी उत्तर प्रदेश के जीवन का जीवंत दस्तावेज है। आइए इसका एक अंश पढ़ते हैं-\nभोगा के प्रयाण वाले दिन ही इलाक़े में एक और मौत हुई। लेकिन यह वजह नहीं है कि इस घटना का यहाँ वर्णन किया जाये। कारण यह है कि उन दोनों यानी भोगा और विक्रम विज्ञानी की पेशी आकाश में एक साथ हुई थी।\nगंगा के दूसरे पार एक छोटा-सा रेई से भरा गाँव है बादलपुर ख़ुर्द। वहीं गाँव के बाहर सिंचाई के कुलाबे से पहले एक बड़ी और पुरानी परित्यक्त हवेली है, जिसकी छत में बड़ी दरारे हैं। पीपल और बड़ के पेड़ दीवारों और छत को फोड़कर कभी के छितर चुके थे। चुरचुटा, आँखा, भाँग, बिच्छू और चौलाई घास हवेली के अन्दर और बाहर उगती गयी। पुराने ज़मींदारे में जन्मे ठाकुर विक्रम का यही निवास था। ज्ञान की प्राप्ति होने पर विक्रम ने अपना परिवार त्यागा या परिवार वाले ही उसके ज्ञानाधार से आतंकित हो, उसे यहीं छोड़कर गाँव के बीच में रहने लगे यह पृथक् शोध का विषय है।\nउसके बारे में मशहूर था कि वह एक ऐसा ज्ञानी है जो एक शब्द के छह अर्थ बता सकता है। अख़बार और किताबों के ढेर के बीच में वह नरकट की क़लम से कुछ लिखता हुआ दिख जाता था। खद्दर के मलिन वस्त्रा पहने विक्रम के कान और नाक में रूई ठुँसी रहती थी। नाक-कान बन्द रखने के अनेक कारण लोगों ने गिनाये। अधिकांश लोगों का मत था कि सीलन में पलने वाले तिलचट्टे, कानसलाई और मंजीरों के मस्तिष्क प्रवेश को प्रतिबन्धित करने का यह एक देशी उपाय है। कुछ विद्वानों ने इसे हठ योग और ऊर्जा संचयन से जोड़कर देखा। शायद बाह्य सूचना निषेध की यह एक कोशिश रही हो।\nबिवाई से भरे नंगे पैर वाले इस प्रोफे़सर के हाथ में क़रीब दस मीटर लम्बा बाँस होता था। गोबर उठाने का तसला उसका तवा था और गन्ने की चीम तथा तराई में उगने वाला फटेरा, झाऊ उसका ईंधन। वहीं बारह ईटों का चूल्हा बन गया। काई और सेवाल से सजा पानी से भरा एक विशाल घड़ा कोने में रखा रहता। घर वाले ठाकुर के लिए यहीं कुछ राशन रख जाते थे।\nविक्रम विरचित शब्दों के पर्याय से भी अधिक उसकी प्रतिभा यान्त्रिक संशयवाद से जुड़ी थी। इस मूल सिद्धान्त का सृजनकर्ता राहगीर, किसान और घसियारियों को निरुत्तरित करने लगा था। अनेक जिज्ञासाओं की गुत्थी के बीच उसका एक प्रश्न होता : ‘‘यदि धातु की एक जंजीर को दो अनन्त शक्ति विपरीत दिशा में निरन्तर खींचे और ऐसी अवस्था में धातु में ताप-ऊर्जा का क्षय भी न हो, जंजीर भी टूटे नहीं तो तीसरी अवस्था क्या होगी? …यदि एक उड़ती चीलगाड़ी का ईंधन कभी ख़तम न हो, न ही वह स्थिर हो और गमन भी न करे तो वह किस स्थिति में होगी?’’ लोग भला क्या उत्तर देते! एक क्षण प्रश्न समझने की कोशिश में समाप्त हो जाता। फिर विक्रम के ज्ञान तथा आकृति से भयभीत होकर अज्ञानी भाग खड़े होते। कुछ लोगों को उसने अपने बाँस से कोंचकर घायल भी कर दिया था।\nदूर से आये विज्ञान के कुछ अध्यापकों तथा छात्रों ने शास्त्रार्थ करने की कोशिश भी की। लेकिन कोई उसकी जिज्ञासा को शान्त नहीं कर सका। इस तरह तार्किक भी बचने लगे। इक्का-दुक्का ग्रामीणों ने उधर से निकलना बन्द कर दिया। कोई काम होता तो समूह में जाते थे। विक्रम टोली के सामने अपनी जिज्ञासा की पोटली को बन्द ही रखता था। इस स्थिति में नेवले की तरह हवेली से झाँककर वह अपना पोथी-पत्रा खोलकर बैठ जाता।\nविक्रम की हालत देखकर पुरोहित मुरारीलाल ने अगति और गति के अन्तर्गत इसकी व्याख्या करनी चाही। फिर उर्ध्व गति, स्थिर और अधोगति तक पहुँचने पर उन्हें भी कुछ विडम्बनाएँ दिखायी दीं तो रौरव, कृच्छु व शृवभोजन इत्यादि नरक भोगने के कारण व विक्रम के लक्षणों पर इस तरह विचार करने लगे जैसे होम्योपैथी में रोगी के व्यवहार को औषधि के सन्दर्भ में बारीकी से परखा जाता है।\nभोगा को प्रवेशद्वार पर एक खूँटी से बाँधकर यमदूत चले गये। विक्रम विज्ञानी वहीं उर्ध्वमुख हो किसी से संवादरत था। वहाँ कुछ और भी आत्मन थे। बिना पट्टे के और खूँटियों से बँधे पट्टेदार भी। डण्डा और डण्डी के मानकीकरण की प्रक्रिया चल रही थी। सम्भवतः उसी के प्रभाव में आकर वे स्वतः ही सम भाषा में बात करने लगेµ\nविक्रम : ‘‘कैसे आना हुआ?’’\nभोगा : ‘‘भाई मेरी पत्नी खाट के पाहे पर दोनों हाथों में अपना सिर रखे सोती थी या ऊँघ रही थी। मुझे नहीं पता। मैं दर्द से बिलबिला रहा था कि मुझे यमदूत दिखे। असहनीय पीड़ा और अवश्यमेव के सिद्धान्त के बावजूद अन्त समय निकट जानकर मैं बहुत क्रोधित हुआ। दूतों ने मेरी खाट की परिक्रमा की। एक ने मुझे तर्जनी पकड़कर उठा लिया। और दूसरा मेरे कर्मों का थैला लिए मेरे पीछे चलने लगा। रास्ते में जो भी आया डाल-पात, मकान-मीनार मैं गोह की तरह उससे चिपकने की कोशिश करता था। साथ ही अपनी अतृप्त इच्छाओं के बारे में उन्हें बताने लगा। मुझे पता नहीं था कि यमदूतों के पास सिर्फ़ आँख और मुँह होता है। वे देख और बोल सकते हैं। सुनने का काम शायद उनकी ज़िम्मेदारियों में शामिल नहीं हैं। फिर मेरी कैसे सुनते! आख़िर परेशान होकर उन्होंने मेरे गले में यह पट्टा डाल दिया और एक ने रस्सी कसकर थाम ली। मैं उछलकर उसके कन्धे पर जा बैठा। ध्यान से देखा, कान के स्थान पर दो गूलर जैसे भद्दी गाँठ थीं। मैंने उन्हें कसकर पकड़ लिया। लगता है उनके पास पहले कान रहे होंगे पर अब भर दिये गये हैं। अब तुम्हारे सामने हूँ। ख़ैर, तुम अपनी बताओ?’’\nविक्रम : ‘‘यह अधूरा उत्तर है। क्या करते रहे वहाँ?’’\nभोगा : ‘‘संलिप्त और निर्लिप्त में भेद किये बिना द्रव और द्रव्य का अनुवीक्षण।’’\nविक्रम : ‘‘बड़े अजीब आदमी मालूम देते हो। नाम क्या है तुम्हारा? और यह सब कैसे हुआ?’’\nभोगा : ‘‘असली नाम ठाकुर फलस्वरूप सिंह है लेकिन जब पता लगा कि नमी के प्रति आभ्यासिक हूँ तो लोग मुझे भोगा कहने लगे। संदीप्त कामाग्नि के माध्यम से मैंने अपनी पात्राता सिद्ध की है। यह भी बताना चाहूँगा कि अग्नि-वायु ही मेरी यात्रा के वाहक बने।’’\nविक्रम : ‘‘जो भी तुमने बताया उसके अनुसार भोगा ही सही है। न कम न ज़्यादा। अन्दर भी वही बताना।’’\nभोगा : ‘‘ठीक है भैया। कुछ अपने बारे में भी बताओ।’’\nविक्रम : ‘‘शब्दों का सन्धान। ऊर्जा और निरन्तरता पर भी कुछ प्रश्न थे।’’\nभोगा : ‘‘अच्छी बात है। इस यात्रा में बड़ी लगन और अपने आप से संवाद की ज़रूरत होती होगी?’’\nविक्रम : ‘‘एक बाँस से अपने ही आसमान में छिद्र करने की कोशिश समझो। यह भी एक कहानी ही रही…’’\nइन दोनों महानुभावों के बीच गूढ़ चर्चा का विस्तार होने ही वाला था कि उन्हें अन्दर बुला लिया गया। अपनी बौद्धिक कर्मठता से किंचित गर्वित विक्रम ने दरवाज़े से जैसे ही जल्दबाज़ी में अन्दर झाँका अधिशासी अधिकारी चिल्लायाµ ‘‘वज्र मूर्ख हो तुम! क्या तुम्हे इसलिए भेजा गया था कि बाँस से आकाश में छिद्र करने की कोशिश में ही अपना समय नष्ट कर दो? हमारे कार्य अधिकार का ही प्रतिनियोजन! …रूई के गोलों से नाक और कान के आयतन में वृद्धि करो, क्या यही अभिप्राय था? और तुम्हारे समीकरण, ब्रह्माण्ड को पाताल में लाने पर तुले हैं। …चले जाओ यहाँ से। जो वंचक स्वर्ग का सशरीर आनन्द लेने के लिए भूल-भुलैया के ग्रास बने, उनके शवों की देखभाल करो। मूँगिया कृमियों से भरी पितलाई शव पेटिका ही तुम्हारे जड़ कर्म का केन्द्र बिन्दु हैं और रहेंगे। और तुम, भोगा! परिसीमन ही न कर सके। ख़ैर यही इस कर्म का प्रारम्भ और शेष है जब तक तरल न हो जाओ… अपने कार्य जारी रखो।’’\nअपने ख़ास अनुशासन और इच्छाओं के लिए समर्पित कर्मयोगी भोगा का स्वर्ग में भरपूर स्वागत हुआ। साधुवाद के साथ उसपर पुष्प-वर्षा होने लगी।\nकितने युग बीत गये हैं पर अभी तक स्वर्ग और नर्क के तन्त्रा पर किये गये भाष्य और टीका-टिप्पणी पुराने चलन की लकीर का पर्याय ही हैं। ये चलचित्रा की तरह हमारे सामने से गुज़रती रहीं। सम्मोहित होने के कारण इनके पार्श्व में हमारा ध्यान नहीं गया। ढीठ भाष्यकार और यान्त्रिक कैलेण्डर छापने वाले वहाँ होने वाले नव परिवर्तन या चलन से अनभिज्ञ होने का ढोंग ही करते रहे। बिलकुल सटीक वर्णन तो सम्भव नहीं पर एक समय इस व्यवस्था में भी अनेक बदलाव हुए थे। जहाँ कान के स्थान पर गुमड़ हों वहाँ यह परिवर्तन अनेक विद्रोहों और आन्दोलनों के कारण सम्भव हुआ। एक-दो लोगों की प्रार्थनाओं का भला क्या असर हुआ होगा।\nस्वर्ग के सारे उत्तम महल पुण्यात्माओं से भरे हुए थे। जिन लोगों को नरक में धकेला गया था उन्होंने आरोप लगाया कि नियति की तराजू ऐसे धूर्त के हाथ में है जो डण्डे से कोंचता है और डण्डी भी मारता है। संघ की उच्च परिषद् में अल्पकालिक तुच्छ जन समिति के पदेन सदस्य चीख़ते रहते हैं कि पाप बढ़ रहे हैं। लेकिन महल पुण्यात्माओं से भरे जा रहे हैं। जिन पातकियों ने यह शिकायत सुनी उन्होंने उच्च स्थान से ही मल-मूत्रा एवं उच्छिष्ट की वर्षा शुरू कर दी। नीचे से कुछ अधमों ने महल के परकोटे लाँघ, पापित नींव खोदनी चाही। वहीं जिस पर स्वर्ग का सिंहासन भी शोभा पाता था। कुल मिलाकर, तथाकथित पुण्यात्माओं और अधम पापियों के मध्य बड़ा बखेड़ा हुआ। चाहे वे स्वर्ग में थे या नर्क में। कुछ ने इसे आरोप माना और दूसरों ने अन्याय। अब कोई भीरु नहीं रहा।\nअवहेलना और प्रतिकार स्वरूप शोर से जो कम्पन हुआ, उससे स्नायु तन्त्रा कुछ काँपा। पर कभी-कभी क्रान्तिकारियों को उनके ही उज्ज्वल पताका चिह्नित रथों में जुते घोड़ां की टापों से कुचल दिया जाता है। इसके भी कम उदाहरण नहीं मिलते। यही हुआ। पिण्ड छुड़ाने के लिए नियन्ता के आदेश पर केन्द्रीय समिति ने उन्हें सुना। समय बीता।\nजब और भी शोरगुल बढ़ा तो तमाम तरह के आरोपों को अपने से कुछ दूर ठेलने के लिए एक कमेटी बना दी गयी। फिर उधर से एक अनुपम सुझाव आया कि नयी व्यवस्था लागू होने तक पापी चाहें तो अपने कर्म अनुसार यहाँ स्थान ग्रहण करें या धरती पर अशरीर-प्रतिच्छाया रूप में जाकर, खण्डित वांछा नामक उच्च कोटि की विद्या का पुनः अनुगामी बनकर अपना लोक-परलोक सुधारें। इस अभूतपूर्व व्यवस्था का सबने स्वागत किया। तात्कालिक संकट से सबको मुक्ति मिल गयी। इस तरह चुनाव का आधार, सिद्धान्त व बारम्बारता पर टिप्पणी न कर उन्होंने सावधानीपूर्वक अन्तरीय को अंगवस्त्रा से बाहर नहीं झाँकने दिया।\nजब इस आदेश की घोषणा हुई तब व्याभिचारिणी के रूप में सम्मानित कुछ मातृ-शक्तियाँ वहीं धरती पर लोटकर ख़ुशी से मचलने लगीं। सन्तानों के रक्त से चिपचिपाते हाथ रेत पर रंगोली बनाने लगे। कुछ माता विचार प्रकट करती थीं कि गर्भधारण काल की अवधि नौ माह के स्थान पर बमुश्किल दो या तीन महीने होनी चाहिए। बच्चों के कंचे अंगों को लथेड़ने वाले वृद्ध लम्पटों को नवजात शिशुओं के रूप में नयी आशा दिखने लगी। ‘‘क्यों न हम चिर निद्रा में सोये मृत बच्चों को जगाकर क्रीत दास बना उन्हें भोगें।’’ उनमें से कुछ चिल्लाये।\nदूसरी तरफ़ कुछ क्रान्तिकारी दिखे। ख़ूनी कोल्हू और दूसरी यातनाप्रद मशीनों से उन्होंने लोहे की बड़ी सलाखें निकाली हुई थीं। उनपर अपने सुर्ख़ लंगोट बाँधकर वे उन्हें पताका की तरह लहरा रहे थे। तुरंत ही उन्होंने एक स्वतःस्फ़ूर्त जनकविता की रचना की। जिसका सार था हम स्त्रा के रक्त से स्वछन्दता का घोषणापत्रा तैयार करेंगे, कितबिया लिखेंगे और दुनिया को बताएँगे : पाषाण, ताम्र और लोहा कहाँ से आया है, कहाँ जाता है… कुछ बटमार छुरे के स्थान पर अपने नाख़ून पैने करते दिखे लेकिन जो ज़्यादा अक़्लमन्द और घातक गर्दनमार थे उन्होंने शब्दपाश से मति बाँधकर, अपनी जिह्वा से लोगों का लहू पीने की योजनाएँ बनायीं।\nइस घोषणा पर आधारित एक नियामक पुस्तिका बना दी गयी, जिसमें नियम और उपबन्ध सैद्धान्तिक थे। स्वजातीय और स्वधर्म के सन्दर्भ में कुछ क्रिया-कलापों पर आपत्तियों का अंकन प्रमुख था। अणु गुणधर्म के प्रकाश में काया एवं आकारिकी पर उन्होंने अपने शोध का सार ही इस पुस्तिका में भर दिया। यदि अणु का अस्तित्व है तो आकार का भी एक उद्देश्य एवं प्रयोजन है, चाहे वह छायामात्रा ही सही –उन्होंने सोचा होगा।\nदीनता, कौतुक, औत्सुक्य, तृष्णा, विलास प्रियता जैसे आदिम लक्षणों पर कोई टिप्पणी नहीं थी। सम्भवतः यही स्थिति भविष्य में स्वतन्त्राता का प्रवेशद्वार सिद्ध हुई।\nपंजीयन कार्यालय के दफ़्तरी और पेशकारों ने पुस्तिका पर हर एक के लिए अबूझ-सा सन्दर्भ लिखा। कर्म के लेखा-जोखा से भरा थैला वहीं जमा करवाने के बाद एक छोटे से खीसा में पुस्तिका रखकर इसे शोरगुल मचाते पुण्यात्माओं को थमा दिया गया। उनका सिर छूट गया था। सब अपने स्वर्ग-नरक की राह लेने के लिए उद्धत दिखे। अचानक जैसे यवनिका उठते ही भूचाल आ गया हो!\nजयन्ती नर्क में प्रयुक्त लोहे की बड़ी व भारी चट्टान की निरर्थकता को समझकर परस्त्रागामी उपहास करने लगे। शाल्मलि दण्ड की भागी सुदक्षनाएँ अवरुद्ध पीड़ा से सीत्कार करती हुई उपरोक्त पुरुषों को केलि आनन्द हेतु अपनी तरफ़ खींचकर मचलने लगीं। और इस समूह के पुरुष नग्न हो, अनजानों से भी विनोदी स्वर में प्रश्न करते किµ ‘‘अहो, आदि व प्रगतिशील का विभेद क्या है! और क्या हो!’’ लार बहाते, लसलसे मुर्दे और झाग छोड़ते कीड़ों के बीच कुलबुलाते महावट नर्कवासी संयुक्त रूप से नूतन कार्यशाला या उद्यम के लिए अनुदान पर विचार निमग्न हुए, जिससे यह उद्योग संरक्षित श्रेणी में आ जाये।\nगुड़पाक के भागी कहने लगे कि क्योंकर सामाजिक समरसता के लिए किये गये उपाय पाप की श्रेणी में आयें! काल सूत्रा नर्क में ताड़ना मिलती ही नहीं थी। दुष्चक्र में फँसकर मुद्दई सुस्त थे। महापायी सज़ा के पात्रों ने इसका दण्डाधिकारी ख़ुद को नियुक्त कर रखा था और वे सावधानीपूर्वक समाज से अपना लक्ष्य चुनने के अधिकार नियंता होने के कारण मन्द-मन्द मुस्कुराने लगे। पीब, मूत्रा और रक्त वमन से बजबजाते अप्रतिष्ठ नामक नर्क में इसी से रंग खेलकर सार्थकता सिद्ध हुई। वज्रमहापीड़ भोगी चिल्लाते थे कि इस भयानक दण्ड का नाम निरर्थक साध्य होना चाहिए था।\nअतिशीत नरक में आलिंगन की बाध्यता न रही। जमा हुआ तामस पिघलने लगा। स्त्रा-पुरुष हतप्रभ होकर अपनी इन्द्रियों को देख रहे थे। महारौरव के पातकियों का हाहाकार शान्त पड़ने लगा था। पर अब वहाँ बगुला, काक, गिद्ध, उलूक, भेड़िया अपनी मर्मान्तक आवाज में क्रन्दन करने लगे।\nतीखे आरे, खौलते तेल से भरे कड़ाहे, तेज़ाब की वर्षा करने वाले यन्त्रा, शीतल मरीचिका का भ्रम पैदा करते गर्म बालू के टीले, भारी छेनी-हथोड़ियाँ, मुगदर सब निष्प्रभावी सिद्ध हुए। व्याध की आँखों से सज्जित कँटीले चाबुक और चपटे कोड़ों का क्षय होने लगा। साथ ही योनियों व पापाचार के गणना यन्त्रों का चक्का थम गया।\nलम्बे समय से रुक-रुककर चले आ रहे संघर्ष का सुफल भोगा के हिस्से में आया। उसने अपनी कर्मभूमि का पथ लिया। वहाँ पहुँचकर वह अजीब उधेड़बुन के कारण उदासी में डूबा अपने घर पर मँडराने लगा। उसे सब कुछ सूना और नीरस लगा। हाथ में एक टेढ़ी लकड़ी थामे क़रीब-क़रीब अन्धी हो चुकी घरवाली थिगड़ी जैसी गाय पर हाथ फेरती दिखी। पशु और अपनी पत्नी की हालत उसे एक जैसी लगी –पिचके हुआ पेट वाली पराधीन और मोहताज मशीन। बहू खाना बनाने में जुटी थी। बीच-बीच में अपने बच्चे को घूँसा जड़कर वह अपने पति को निकम्मा, नीच और बेईमान की गालियाँ दे रही थी। बूढ़ी चूल्हे के पास आकर ठिठकी, घई में रोटी सिंकते देखकर बच्चे को लेने की कोशिश करने लगी। पर बहू की झिड़की खाकर चौखट पर जा बैठी। बैठक में माँ, बाबा और माई को उनकी अमरबेल जैसी ज़िन्दगी के लिए कोसती हुई काम में जुटी थी। भोगा का जबड़ा आँसुओं से तर होने लगा। पर वह कुछ कर नहीं सकता था। दण्ड विधान की बुनावट और दण्डाधिकारी की भीषण सक्षमता का उसे बोध हो चुका था।\nTags harami madan pal singh\nPrevious जमुनिया वाली अच्छी औरत नहीं है ?\nNext दीपा गुप्ता की कुछ कविताएँ


फैशन दिखाना उर्फी जावेद को पड़ा महंगा, गर्दन का हुआ बुरा हाल\nHome » फैशन दिखाना उर्फी जावेद को पड़ा महंगा, गर्दन का हुआ बुरा हाल\nबिग बॉस ओटीटी (Bigg Boss OTT) फेम उर्फी जावेद (Urfi Javed) सोशल मीडिया पर अपनी अदाओं के कारण सुर्खियों में रहती हैं. बिग बॉस ओटीटी में तो वह अपना जर्नी को एक हफ्ते ही चला सकीं, लेकिन जब से बाहर आई हैं, तब से अपने अलग-अलग स्टाइल दिखाकर उन्होंने सोशल मीडिया (Social Media) का पारा हाई कर रखा है.\nअपने अंतरंगी स्टाइल से कभी वो लोगों को दिल जीत लेती हैं, तो कभी ट्रोल हो जाती हैं. हाल ही में उर्फी टॉपलेस होकर सिर्फ जंजीर पहने (Urfi Javed wearing heavy chains) नजर आईं, जिसके बाद सोशल मीडिया पर वह ट्रोल भी हुईं.\nलेकिन क्या आप जानते हैं कि उर्फी की इन जंजीरों को पहनने के बाद क्या हालत हुई है? उर्फी ने सपने में भी नहीं सोचा होगा कि जंजीर पहनने के बाद ये हालत हो जाएगी.\nदरअसल, हाल ही में उर्फी जावेद (Urfi Javed) ने जंजीरों के साथ अपने लुक को प्लांट किया था, जिसमें वह टॉपलेस थीं और इसके साथ उन्होंने ब्लैक कलर की जालीदार स्कर्ट पहनी थी. उर्फी के इस अतरंगी फैशन सेंस ने लोगों के हक्का बक्का कर दिया था. उर्फी ने फैशन के लिए वो जंजीरे तो पहन ली, लेकिन उसके बाद जो हुआ वो बहुत खरतनाक था.\nइंस्टा स्टोरी पर दिखाया क्या हुआ हाल\nउर्फी जावेद ने अपनी इंस्टाग्राम स्टोरी पर अपनी एक तस्वीर साझा की हैं, जिसमें उनकी गर्दन पर निशान दिख रहा है. उनकी गर्दन पर लाल रंग के कई निशान हैं. इस तस्वीर से साफ है कि उर्फी को जंजीर वाला फैशन करना काफी भारी पड़ा है और अब उन्हें काफी दर्द का सामना करना पड़ा रहा है. उर्फी ने अपनी इंस्टा स्टोरी में After लिखा है, यहां इसका मतलब है कि ड्रेस पहनने के बाद का असर.\nउर्फी जावेद अंधेरी के रेस्टोरेंट के बाहर जंजीरों के साथ स्पॉट हुई थीं. यहां उन्होंने पैपराजी को खूब पोज भी दिए थे, सोशल मीडिया पर तस्वीरों के वायरल होने के बाद लोगों ने उन्होंने खूब ट्रोल भी किया था. यूजर्स ने तस्वीरों को देख लिखा था, ‘क्या कपड़े खत्म हो गए’. कुछ लोगों ने लिखा था, ‘शर्म तो बेच खाई है, इसे भी उतार दो’.\nउर्फी के इंस्टाग्राम पर हैं 2.4 मिलियन फॉलोअर्स\nउर्फी जावेद सोशल मीडिया पर काफी एक्टिव रहती हैं. उर्फी के इंस्टाग्राम पर 2.4 मिलियन फॉलोअर्स हैं, जबकि वो खुद 325 लोगों को फॉलो करती हैं


मोदी सरकार के शपथ से पहले आई चुनौती, FDI में6साल में पहली बार गिरावट – CNN Awaz News\nनई दिल्ली। देश में प्रत्यक्ष विदेशी निवेश (FDI) में पिछले6सालों में पहली बार 2018-19 में गिरावट दर्ज की गई है. दूरसंचार, फॉर्मा और अन्य क्षेत्रों में विदेशी निवेश में गिरावट से एफडीआई एक प्रतिशत गिरकर 44.37 अरब डॉलर रह गया. उद्योग और आंतरिक व्यापार संवर्धन विभाग (डीपीआईआईटी) के ताजे आंकड़ों से यह जानकारी मिली.\nसाल 2012-13 में दर्ज की गई थी गिरावट\nआंकड़ों के मुताबिक इससे पहले 2017-18 में प्रत्यक्ष विदेश निवेश (एफडीआई) के जरिए 44.85 अरब डॉलर आए थे. इससे पहले 2012-13 में विदेशी निवेश में गिरावट दर्ज की गई थी. इस दौरान विदेशी निवेश 36 फीसदी गिरकर 22.42 अरब डॉलर रह गया था जबकि इससे पिछले साल 2011-12 में यह आंकड़ा 35.12 अरब डॉलर पर था.वित्त वर्ष 2012-13 के बाद से एफडीआई में लगातार वृद्धि जारी है और 2017-18 में यह रिकॉर्ड उच्च स्तर पर पहुंच गया था. आंकड़ों के मुताबिक 2018-19 में दूरसंचार, निर्माण विकास, फॉर्मास्यूटिकल्स और बिजली क्षेत्रों में FDI निवेश में पिछले साल के मुकाबले काफी गिरावट आई है.\nदूरसंचार क्षेत्र में झटका\nदूरसंचार क्षेत्र में प्रत्यक्ष विदेशी निवेश 2018-19 में 2.67 अरब डॉलर रहा, जो कि 2017-18 में 6.21 अरब डॉलर रहा था. निर्माण विकास में FDI 54 करोड़ डॉलर से घटकर 21.3 करोड़ डॉलर, फॉर्मा में एक अरब डॉलर से गिरकर 26.6 करोड़ डॉलर और बिजली क्षेत्र में 1.62 अरब डॉलर से घटकर 1.1 अरब डॉलर रह गया.जिन प्रमुख क्षेत्रों में एफडीआई निवेश में वृद्धि दर्ज की गई है, उनमें सेवा क्षेत्र (9.15 अरब डॉलर), कम्प्यूटर सॉफ्टवेयर और हार्डवेयर (6.41 अरब डॉलर), ट्रेडिंग (4.46 अरब डॉलर) और वाहन क्षेत्र (2.62 अरब डॉलर) शामिल हैं.\nवहीं, 2018-19 में भारत में प्रत्यक्ष विदेशी निवेश करने वाले देशों में सिंगापुर ने मॉरीशस को पीछे छोड़ दिया. एफडीआई में सिंगापुर की हिस्सेदारी 16.22 अरब डॉलर रही जबकि मॉरीशस से आठ अरब डॉलर आए. अन्य प्रमुख देशों में जापान, नीदरलैंड, ब्रिटेन, अमेरिका, जर्मनी, साइप्रस, संयुक्त अरब अमीरात और फ्रांस शामिल हैं.


रहस्य हल हो गया था: वॉशिंग मशीन मोजे खाती है - अनोखी - 2020\nआप पागल नहीं हैं: वॉशिंग मशीन आपके मोजे खाती है!\nक्या आपने कभी सोचा है कि मोजे गायब क्यों हो जाते हैं? बाल पिन के साथ के रूप में, कोई नहीं जानता कि वे कहाँ जाते हैं, वे कैसे गायब हो जाते हैं और वे ऐसा क्यों करते हैं। एक दिन आपके पास एक जोड़ी है, लेकिन उन्हें धोने के बाद केवल एक रिटर्न मिलता है और इस तरह एक श्रृंखला शुरू होती है जिसका जाहिर तौर पर कोई अंत नहीं है। हालांकि, एक जवाब हो सकता है: वॉशिंग मशीन मोजे खाती है!\nहां, आप अच्छा पढ़ रहे हैं। ट्विटर पर साझा की गई एक छवि के लिए धन्यवाद, अब हम उस स्थान को जान सकते हैं जहां मोजे गायब हो जाते हैं। एक साल से अधिक समय पहले, एक रियल एस्टेट सेल्समैन कैथी हिंज ने छवि को अपने ब्लॉग पर पोस्ट किया था, यह दिखाने के लिए कि वास्तव में क्या चल रहा था, क्योंकि उसे पता चला कि उसके ड्रायर में कम डिब्बे में मोज़े जमा हो जाते हैं। साराह रोज ने ब्लॉग पढ़ने और सोशल नेटवर्क पर छवि साझा करने के बाद, सैकड़ों उपयोगकर्ताओं ने इस घटना को वायरल किया।\nकैथी के पति ने पाया कि टॉप-लोडिंग और फ्रंट-लोडिंग वाशिंग मशीन कर सकते हैं गायब हो जाते हैं मोज़े, और सभी क्योंकि वे उन क्षेत्रों में फंस जाते हैं जो देखने में नहीं हैं। ललाट के मामले में, वे कारतूस के नीचे रहते हैं और ऊपरी लोडिंग में एक जगह के माध्यम से डाली जा सकती है जो आंतरिक और बाहरी ड्रम के बीच होती है।\nकैथी को तीस मोजे मिले\nलेकिन न केवल मोज़े थे: बिल में अंडरवियर, एक क्रेडिट कार्ड, सिक्के और सात डॉलर भी थे। हिंज ने अपने ब्लॉग में लिखा कि यह एक आश्चर्यजनक तथ्य था:\nमुझे नहीं पता कि क्या कहूं! मैं यह काम 25 साल से कर रहा हूं और उस दौरान हमने वाशरों और ड्राईवर्स के साथ काम किया है, लेकिन हमने ऐसा पहले कभी नहीं देखा।\nवाशिंग मशीन भूखी है!\nसैमसंग के एक वैज्ञानिक और एक अध्ययन के प्रभारी सिमोन मूर ने यह पता लगाने के लिए कि मोज़े कहाँ जाते हैं, कहा कि हम एक महीने में लगभग 1,264 एक जीवनकाल खो देते हैं, लेकिन यह सब नहीं है। उन्होंने कहा कि गायब न केवल वे वॉशिंग मशीन के कारण हैं, क्योंकि घर के आकार को ध्यान में रखते हुए, जो लोग वहां रहते हैं और उनके जीवन के तरीके हैं, उन्हें खोने की अधिक संभावना है, यहां तक कि एक सूत्र भी निर्धारित किया जाता है जिसे इस रूप में जाना जाता है मोजे के नुकसान सूचकांक.\nतो आप जानते हैं: अगली बार जब एक जुर्राब गायब हो जाता है, तो यह वॉशिंग मशीन में सबसे अधिक संभावना है।\nकपड़े को घड़ी करने की मशीन घर पर बनाओ (फरवरी 2020)


अल्पसंख्यकवाद – इंडिया बनाम भारत\nजुलाई 8, 2013 by योगेन्द्र जोशी\nबोधगया की आतंकी घटना और राजनैतिक दलों का रवैया\nराजनेताओं का रवैया\nआतंकवाद को लेकर अपने देश के राजनेताओं का रवैया बेहद हास्यास्पद रहा है । उनका एकमात्र उद्येश्य शासन पर कब्जा करके और उस पर येनकेन प्रकारेण चिपके रहकर सत्तासुख भोगना है । किसी राजनेता के दिलोदिमाग में देश की तस्वीर भविष्य में क्या होगी इसे लेकर कोई चिंता नहीं होती । उन्हें तो अपनी पांचसाला सत्ता बचाये रहना और अगले पांचसाला सत्ता को हथियाने की चिंता सताती है । और इस प्रयोजन के लिए हर प्रकार का समझौता करना उन्हें जायज लगता है । राजनैतिक सिद्धांत जैसी भी कोई चीज होती है यह उन्हें मालूम ही नहीं । देश की दीर्घकालिक नीतियां क्या हों इस पर उनका ध्यान कभी नहीं जाता है । अरे भई, देश के सामने कई समस्याएं ऐसी हैं जिन पर हर व्यक्ति को चिंतित होना चाहिए, खासकर उनको जो सत्ता पर कब्जा जमाए हों ।\nआतंकवाद उन समस्याओं में से एक है । देशसेवा का ढिढोरा पीटने वाले नेताओं को तो ऐसी समस्याओं पर एकमत होना चाहिए और एक ही दिशा में कारगर कदम उठाने के लिए संकल्प लेना चाहिए । लेकिन देखिए कि वे आपस में ही एक-दूसरे पर तरह-तरह के लांछन लगाना शुरू कर देते हैं । उनके रवैये को देख आतंकी भी खुश होते होंगे और सोचते होंगे कि कैसा देश है यह कि नेता आपस में ही लड़ते रहतेे हैं । वे कहते होंगे कि इस देश में हमारे लिए डरने की कोई बात नहीं है । अरे भई, जिस किसी ने भी गलती की हो उसे लेकर आप ऊलजलूल तो नहीं बोलिए । देश के खातिर कुछ तो एकता दिखाइए । वैसे इतिहास गवाह है कि आपस में लड़कर हम बाहरी लोगों के लिए उपजाऊ जमीन तैयार करते रहे हैं । सदियों की गुलामी परस्पर के इसी झगड़ने की आदत का नतीजा रही है । और आज भी हम झगड़ने की आदत से बाज नहीं आ रहे हैं । अरे भई, कम से कम एकता नहीं तो एकता का नाटक तो कर सकते हैं । लेकिन नहीं, उनका दिमाग तो यह सोचने में लग जाता है कि क्या यह मुद्दा आगे सत्ता कब्जियाने में मदद करेगा या नहीं । मेरे मन में ऐसे राजनेताओं के प्रति कोई सम्मान नहीं । मैं सोचता हूं कि इनमें कोई नहीं जो मेरे वोट का हकदार हो ।\nराजनेताओं को चिंता कहां\nआतंकी घटना राजनेताओं के लिए कोई माने नहीं रखती है । उन्होंने तो अपनी सुरक्षा का ऐसा इंतिजाम कर रखा है कि आतंकी उन्हें छू नहीं सकते हैं । ऐसी घटना में तो आम आदमी मारा जाता है, या अधिक से अधिक कोई सरकारी मुलाजिम । जानमाल का नुकसान भी आम आदमी को ही भुगतना पड़ता है । भारत की गरीब जनता की जुबान भुक्तभोगियों को दो-चार लाख की मदद देकर बंद करने की कला हमारी सरकारें बखूबी जानती हैं । यह पैसा उन्हें वास्तव में मिलता भी है मुझे तो इसमें भी शंका होती है । भ्रष्टाचार में आकंठ डूबे सरकारी तंत्र में गरीब के पैसे पर भी लार टपकाने वालों की कमी थोड़े ही है ।\nहमारे नेताओं में सामूहिक विचारणा का नितांत अभाव है । वे यह विचार नहीं करते कि ऐसी घटनाएं रुकें कैसे । जब घटना हो जाती है तो बस जांच शुरू हो जाती है । ठीक हैं जांच होनी चाहिए, पर जांच से क्या कोई सबक लिया जाता है ? घटना के लिए कौन जिम्मेदार है यह भी पता चल जाए, वह पकड़ में भी आ जाए, उसे सजा भी हो जाए, पर इस सब से भविष्य की घटनाएं रुक जाएंगी क्या ? आगे क्या किया जाना चाहिए यह बात जांच से न सीखी जाए तो उसका महत्व ही क्या रह जाता है ? जो होना था वह हो गया, सबक तो भविष्य के लिए सीखा जाता है । सरकारें अभी तक सीख पाई हैं ? कुछ दिनों के हल्लेगुल्ले के बाद सब शांत हो जाता है ।\nइस समय हर सरकारी तंत्र राजनैतिक हस्तक्षेप का शिकार है । सूचना तंत्र एवं जांच एजेंसियों को स्वतंत्र रूप से कार्य करने नहीं दिया जाता है । कांग्रेस के दिग्विजय सिंह जैसे नेता तो अपने अनुमान को ऐसे पेश करते हैं जैसे कि वे घटना के चस्मदीद गवाह हों । अरे जांच एजेंसियों को नतीजे तक पहुंचने तो दीजिए । लेकिन अपनी बेहूदी आदत से मजबूर जो हैं । आज तक नहीं सुधर सके तो अब क्या सुधरेंगे । मुझे लगता है कि राजनेताओं के मौजूदा रवैये से क्षुब्ध होकर सूचना एवं जांच एजेंसियां भी अपने कार्य में ढिलाई बरतने लगी हैं । किसी की जवाबदेही भी तो कभी तय नहीं होती है ।\nहमारी राज्य सरकारों ने भी कसम खा रखी है कि केंद्र सरकार के साथ मिलकर आतंकवाद के विरुद्ध लड़ाई नहीं लड़नी है । हर राजनैतिक दल अपने दलीय नफे-नुकसान का हिसाब लगाकर आगे के कदम उठाता है । देशहित उनके लिए दोयम दर्जा रखता है । जिस लोकतंत्र में नेतागण इतने स्वार्थी हों वह कभी सफल नहीं हो सकता ।\nसेक्युलरिज्म का राजनैतिक रोग\nएक बात और ध्यान देने की है । अपने अधिकतर राजनैतिक दल “सेक्युलरिज्म” के गंभीर रोग से पीड़ित हैं । मैं उनके इस रोग को ऑब्सेसिव कंपल्सिव सिंड्रोम (obsessive compulsive syndrome) कहता हूं । वे आतंकी घटनाओं को भी बहुसंख्यक-अल्पसंख्यक के विभाजन से जोड़कर देखने लगते हैं । ये याद रखें कि आतंकवाद दुनिया भर में है, अलग-अलग कारणों से है । अधिकतर कारण स्थानीय अथवा क्षेत्रीय स्तर पर संसाधनों एवं शासकीय व्यवस्था को लेकर लोगों के बीच पनप रहे असंतोष से जुड़े हैं । इसलिए संबंधित आतंकी घटनाओं का महत्व अंताराष्ट्रीय न होकर केवल राष्ट्रीय होकर रह जाता है ।\nलेकिन जेहादी आतंकवाद सही अर्थों में अंताराष्ट्रीय प्रकृति का है और “इस्लाम खतरे में है” के नारे के साथ चल रहा है । जब ऐसी आतंकी घटना हो तो उसे सेक्युलरिज्म के हिमायती होने का दावा करते हुए हल्के में नहीं लिया जाना चाहिए । किंतु कई दल राजनैतिक लाभ पाने के चक्कर में वहां भी सेक्युलरिज्म का नारा बुलंद करने से नहीं हिचकते हैं । वे यह दावा भी कर बैठते हैं अल्पसंख्यकों को फ़ंसाया जा रहा है । यह कितना सच है इसका निर्णय ईमानदार नेता जांच पर छोड़ेगा । लगता है जांच एजेंसियां भी राजनीति में रंग चुकी हैं । ऐसे में भगवान ही मालिक है । – योगेन्द्र जोशी\nभारत, राजनीति, लोकतंत्र, सरकार, democracy, government, India में प्रकाशित किया गया\t| टैग की गईं अल्पसंख्यकवाद, आतंकवाद, जांच एजेंसी, बोधगया, राजनीति, सत्ता की भूख, सेक्युलरिज्म, Bodhgaya, hunger for power, investigation agency, minoritism, politics, secularism, terrorism | एक टिप्पणी छोड़ें


जशपुर : मुख्यमंत्री भूपेश बघेल ने अतिपिछड़ी जनजाति बिरहोर की निर्मला को 12वीं पास करने पर किया सम्मानित – खबरफैक्ट\nजशपुर : मुख्यमंत्री भूपेश बघेल ने अतिपिछड़ी जनजाति बिरहोर की निर्मला को 12वीं पास करने पर किया सम्मानित\nरायपुर। मुख्यमंत्री भूपेश बघेल ने जिला जशपुर के दुलदुला विकासखण्ड के ग्राम झरगांव की रहने वाली कु. निर्मला को रायपुर में सम्मानित किया। निर्मला को मुख्यमंत्री भूपेश बघेल ने स्वेच्छानुदान मद से आगे की पढ़ाई के लिये एक लाख रूपये तथा लैपटॉप प्रदान किये। कुमारी निर्मला ने हाल ही में 12वीं की परीक्षा उत्तीर्ण की है और अब वो कॉलेज भी जाना चाहती है। जशपुर जिले की कु. निर्मला बाई अति पिछडी बिरहोर जनजाति वर्ग से आती हैं। जब उनकी सफलता के बारे में खाद्य मंत्री अमरजीत भगत को पता चला तो वे बहुत प्रभावित हुए।\nमंत्री अमरजीत भगत जशपुर जिले के प्रभारी भी हैं, उन्होंने अपने साथ ले जाकर निर्मला को मुख्यमंत्री जी से मिलवाया। उन्होंने निर्मला की प्रोत्साहित करते हुए कहा कि उसने अभावों को खुद पर हावी होने नहीं दिया। उन्होंने अपने जैसी छात्राओं के लिये एक मिसाल कायम की है, जो उच्च शिक्षा ग्रहण कर अपना उज्ज्वल भविष्य बनाना चाहती हैं। कलेक्टर श्री महादेव कावरे ने भी अपनी शुभकामना देते हुए बिरहोर बालिका कुमारी निर्मला को आगे बढ़ने के लिए प्रोत्साहित कर रहे हैं।\nनिर्मला का परिवार अत्यन्त गरीब है पिता श्री कुंवर राम 5वीं पास एक खेतीहर मजदूर हैं एवं माता श्रीमती बिरसमनी बाई अशिक्षित, घरेलू महिला हैं। इस परिवार में माता-पिता, 02 भाई 02 बहन सहित6सदस्य हैं, इनमें निर्मला सबसे बड़ी है। उन्होंने अपने भाई-बहनों के लिये एक आदर्श स्थापित किया है। कु.निर्मला शासकीय पोस्ट-मैट्रिक कन्या छात्रावास जशपुर में रहकर शासकीय महारानी लक्ष्मी बाई कन्या उ.मा.वि. जशपुरनगर से कक्षा 12वीं की परीक्षा 58 प्रतिशत अंक के साथ उत्तीर्ण की है। बिरहोर समाज में लड़कियों की पढ़ाई-लिखाई पर ध्यान नहीं दिया जाता है, उनकी कम उम्र में ही शादी कर दी जाती है। निर्मला के पढ़ने की रूचि का खयाल रखते हुए उनके माता-पिता ने शादी के लिए दबाव नहीं डाला। उन्होंने निर्मला को इच्छानुसार पढ़ने दिया।\nनिर्मला जिले में 12वीं पास करने वाली बिरहोर समाज की पहली बालिका है। उच्च शिक्षा के लिए महाविद्यालय में अध्ययन करना चाहती है। समाज के उत्थान के लिए शिक्षक बनकर भविष्य में काम करना चाहती है और अपने समाज के बच्चे बच्चियों को शिक्षा की मुख्य धारा में जोड़ना चाहती है। जिले में बिरहोर जनजाति के कुल 161 परिवार हैं जिसमें कुल 515 सदस्य निवास करते हैं।\nछत्तीसगढ़ शासन में बने 15 नए संसदीय सचिव, विभागों का भी हुआ बंटवारा, देखें सूची


योगी होंगे 2019 में बीजेपी के प्रधानमंत्री पद के उम्मीदवार….???, Gorakhpur Latest News\nयोगी होंगे 2019 में बीजेपी के प्रधानमंत्री पद के उम्मीदवार….???\nBreaking NewsPoliticsSocial Media\nमध्यप्रदेश, राजस्थान, और छत्तीसगढ़ के विधानसभा चुनाव 2018 में जिस तरीके से बीजेपी को मुंह की खानी पड़ी है तो उसके बाद अब कहीं ना कहीं बीजेपी के कार्यकर्ता भी अपने बड़े नेताओं से काफी नाराज नजर आ रहे हैं. खासकर नरेंद्र मोदी से बीजेपी के कार्यकर्ता काफी खफा हैं जो कि इस समय केंद्र में बीजेपी सरकार की तरफ से प्रधानमंत्री बने हुए हैं.\nविधानसभा चुनाव 2018 में मध्य प्रदेश के अंदर बीजेपी को 109 सीट मिली हैं. राजस्थान में बीजेपी को मात्र 73 सीटों से संतोष करना पड़ा है. जहाँ छत्तीसगढ़ बीजेपी जीतती हुई नजर आ रही थी वह छत्तीसगढ़ में बीजेपी के हाथ से निकल गया और छत्तीसगढ़ में तो मात्र 15 सीटें बीजेपी को मिल पाई है.\nयोगी आदित्यनाथ होंगे 2019 में बीजेपी के प्रधानमंत्री पद के उम्मीदवार\nउत्तर प्रदेश में योगी आदित्यनाथ को प्रधानमंत्री बनाने के लिए प्रचार होता हुआ नजर आ रहा है. आपको बता दें कि विधानसभा चुनावों में मिली हार के तुरंत बाद ही उत्तर प्रदेश के अंदर इस तरीके के बैनर लगे हुए मिले हैं कि अब प्रधानमंत्री योगी आदित्यनाथ होना चाहिए.\nये भी पढ़े : तेंदुए ने हमला कर खेत में काम कर रहे दो सगे भाइयों को किया घायल\nयोगी आदित्यनाथ की छवि अब कहीं ना कहीं नरेंद्र मोदी से अधिक बीजेपी के लिए लाभदायक बताई जा रही है. योगी आदित्यनाथ इस समय नरेंद्र मोदी से ज्यादा प्रभावशाली नजर आ रही है. यही कारण है कि इस तरीके का प्रचार किया जा रहा है कि लोकसभा चुनाव 2019 के लिए योगी आदित्यनाथ को प्रधानमंत्री पद का उम्मीदवार बीजेपी को बना देना चाहिए.\nPrevious articleराजनाथ सिंह के पांव छूकर छोटे अंबानी ने दिखाए अंबानी परिवार के संस्कार…\nNext articleयातायात पुलिस की पहल, नो पार्किंग ज़ोन में खड़े वाहनों पर चस्पा किया चालान


यहोयादा ने हिम्मत से यहोआश को बचाया | बच्चे सीखें बाइबल से\nयहोयादा की हिम्मत\nइज़ेबेल की एक बेटी थी जिसका नाम अतल्याह था। वह बिलकुल अपनी माँ की तरह बहुत बुरी थी। अतल्याह की शादी यहूदा के राजा से हुई थी। जब उसके पति की मौत हो गयी तो उसका बेटा राज करने लगा। लेकिन जब बेटा मर गया तो वह खुद यहूदा की रानी बन गयी। उसने ऐसे हर आदमी और लड़के को मरवा डाला जो उसकी जगह राजा बन सकता था। यहाँ तक कि उसने अपने पोतों को भी मरवा डाला। इस तरह उसने पूरे शाही खानदान को मिटाने की कोशिश की। सब लोग उससे डरते थे।\nमहायाजक यहोयादा और उसकी पत्नी यहोशेबा जानते थे कि अतल्याह जो कर रही है वह बहुत गलत है। उन्होंने अपनी जान खतरे में डालकर अतल्याह के एक पोते को बचा लिया। वह दूध-पीता बच्चा था और उसका नाम यहोआश था। उन्होंने उसे मंदिर में छिपा दिया और वहीं उसे पाला-पोसा।\nजब यहोआश सात साल का हुआ तो यहोयादा ने सभी अधिकारियों और लेवियों को इकट्ठा किया। उसने उनसे कहा, ‘मंदिर के दरवाज़ों पर पहरा देना और किसी को भी अंदर आने मत देना।’ फिर उसने यहोआश को यहूदा का राजा बनाया और उसके सिर पर ताज रखा। यहूदा के लोग ज़ोर-ज़ोर से चिल्लाने लगे, ‘राजा की जय हो!’\nयह शोर सुनकर रानी अतल्याह भागकर मंदिर गयी। जब उसने नए राजा को देखा तो वह चिल्लाने लगी, “यह साज़िश है! साज़िश!” तब अधिकारी उस बुरी रानी को पकड़कर मंदिर के बाहर ले गए और उसे मार डाला। लेकिन उसने देश में जो बुराई फैला दी थी उसका क्या हुआ?\nयहोयादा ने देश के लोगों को यहोवा के साथ एक करार करने में मदद दी। उस करार में उन्होंने वादा किया कि वे सिर्फ यहोवा की उपासना करेंगे। यहोयादा के कहने पर लोगों ने बाल का मंदिर गिरा दिया और मूर्तियों को चूर-चूर कर दिया। यहोयादा ने यहोवा के मंदिर में काम करने के लिए याजक और लेवी ठहराए ताकि लोग फिर से वहाँ उपासना कर सकें। उसने मंदिर के फाटक पर पहरेदार खड़े करवाए ताकि कोई भी अशुद्ध इंसान अंदर न जा सके। फिर यहोयादा और अधिकारियों ने यहोआश को राजमहल में ले जाकर उसे राजगद्दी पर बिठाया। यहूदा के लोगों ने खुशियाँ मनायीं। इतने लंबे समय बाद वे बुरी रानी अतल्याह से और बाल की उपासना से आज़ाद हो गए। अब वे यहोवा की उपासना कर सकते थे। देखा आपने, यहोयादा की हिम्मत की वजह से कैसे इतने सारे लोगों को फायदा हुआ?\n“उनसे मत डरो जो शरीर को नष्ट कर सकते हैं मगर जीवन को नहीं, इसके बजाय उससे डरो जो जीवन और शरीर दोनों को गेहन्‍ना में मिटा सकता है।”—मत्ती 10:28\nसवाल: यहोयादा ने कैसे हिम्मत से काम लिया? आपको क्या लगता है, क्या यहोवा आपको भी हिम्मत दे सकता है?\n2 राजा 11:1–12:12;2इतिहास 21:1-6; 22:10-12; 23:1–24:16


7000 करोड़ के बैंक फ्रॉड में मामला दर्ज होने से दिल्ली में प्रदूषण को लेकर एनजीटी में सुनवाई तक, देखिए दुनियाभर की खबरें 100 सेकेंड्स में\nNov 5, 2019, 9:48 PM IST\n1. सीबीआई ने 7000 करोड़ रुपए के बैंक फ्रॉड के मामलों में 35 केस दर्ज किए हैं। इस सिलसिले में देशभर में 169 जगहों पर मंगलवार को तलाशी ली गई। सीबीआई ने आंध्रप्रदेश, चंडीगढ़, दिल्ली, गुजरात, हरियाणा, कर्नाटक, केरल, मध्यप्रदेश, महाराष्ट्र, पंजाब, तमिलनाडु, तेलंगाना, उत्तर प्रदेश, उत्तराखंड, दादर एवं नागर हवेली में कार्रवाई की।\n2. दिल्ली के प्रदूषण पर एनजीटी ने मंगलवार को सुनवाई की। एनजीटी ने दिल्ली सरकार को फटकार लगाते हुए पूछा कि कूड़ा जलाने के मामलों को रोकने के लिए वह क्या कर रही है। इस पर दिल्ली के मुख्य सचिव विजय कुमार देव ने माना कि प्रदूषण रोकने की उनकी कोशिशें अधूरी हैं।\n3. विराट कोहली सोमवार को 31 साल के हो गए। इस मौके पर उन्होंने 15 साल के चीकू यानी खुद को एक पत्र लिखा। यह खत विराट ने सोशल मीडिया पर शेयर किया। कोहली ने बांग्लादेश के खिलाफ तीन टी-20 की सीरीज से आराम लिया है। वे अपनी पत्नी अनुष्का शर्मा के साथ भूटान में छुट्टियां मना रहे हैं।\n4. पीएनबी को जुलाई-सितंबर तिमाही में 507.05 करोड़ रुपए का मुनाफा हुआ। पिछले साल की इसी तिमाही में 4,532.35 करोड़ का घाटा हुआ था। बैंक की कुल आय बढ़कर 15,556.61 करोड़ रुपए पहुंच गई। 2018 की सितंबर तिमाही में 14,035.88 करोड़ थी।\n5. सुप्रीम कोर्ट ने मंगलवार को कहा कि वे कर्नाटक के मुख्यमंत्री बीएस येदियुरप्पा की नई ऑडियो क्लिप को संज्ञान में लेगा, जिसमें वे कथित तौर पर कांग्रेस-जेडीएस के बागी विधायकों के बारे में कुछ कहते सुनाई दिए हैं। येदि ने उपचुनाव से पहले कांग्रेस और जेडीएस के बागी विधायकों को भाजपा का टिकट देने की मांग की थी।\n6. संयुक्त राष्ट्र महासचिव एंटोनियो गुटेरेस ने जलवायु परिवर्तन के खतरों पर भारत को चेताया है। उन्होंने कहा कि जलवायु परिवर्तन की वजह से समुद्रों का जलस्तर अनुमान से तेजी से बढ़ रहा है। भारत, जापान, चीन और बांग्लादेश को इससे सबसे ज्यादा खतरा है।\n7. ओयो होटल्स एंड होम्स के फाउंडर रितेश अग्रवाल और6अन्य लोगों के खिलाफ एफआईआर दर्ज हुई है। एक होटल व्यवसायी ने ओयो पर पिछले5महीनों का भुगतान नहीं करने का आरोप लगाया है। उसने ओयो पर 35 लाख रुपए बकाया होने का दावा किया है।\n8. विधानसभा चुनाव परिणाम आने के 13 दिन बाद भी महाराष्ट्र में सरकार बनाने को लेकर तस्वीर साफ नहीं है। भाजपा-शिवसेना के बीच खींचतान और बयानबाजी और तेज हो गई है। मंगलवार को एक बार फिर शिवसेना सांसद संजय राउत ने कहा कि राज्य का अगला मुख्यमंत्री सिर्फ शिवसेना का होगा।


वह जरूर गिरता है! जो आगे चलता और पीछे देखता है!! - Pravakta.Com | प्रवक्‍ता.कॉम\nबात से बात चलती है। बात न चले तो चिंतन-मंथन की गति रुक जाती है। चिंतन-मंथन और वैचारिक आदान-प्रदान की गति रुकने से समाज का हर प्रकार से विकास बाधित होता है। बौद्धिकता का ह्रास होता है।\n10 मई, 2020 को मदर्स डे था। कई लोगों ने इस दिन के उपलक्ष्य में सोशल मीडिया साइट फेसबुक पर अपने मनोभाव और उद्गार प्रकट किये। यह स्वाभाविक ही था कि पुरुषों ने अपनी माँ के प्रति निष्ठा और प्रेम को उजागर किया। कइयों ने मां के संघर्ष का स्मरण किया। वहीं महिलाओं ने भी उनकी माताओं के प्रति प्रेम को छाया चित्रों और शब्दों के माध्यम से भावना और वाणी दी। महिलाओं के संदर्भ में यह भी स्पष्ट रहा कि किसी अपवाद मात्र को छोड़कर ज्यादातर महिलाओं ने अपनी जननी माँ के अलावा सास के प्रति प्रेम को फोटो सहित उजागर किया हो।\nमहिलाओं की इस मनोवृत्ति को मेरे एक सहपाठी मनजीत सिंह जम्बाल ने महसूस किया और अपनी फेसबुक वाल पर पोस्ट किया। जम्बाल साहिब ने सवाल उठाया कि मदर्स डे पर कितनी महिलाओं ने अपनी सास के साथ फोटो शेयर किया। सवाल एक ऐसे गंभीर परिवारिक माहौल की ओर इशारा कर रहा था जिस पर शायद ही मंथन हुआ है। संवभत: जम्बाल जी का मंतव्य यह भी रहा होगा कि विवाहित महिलाओं को मायके की अपेक्षा ससुराल को प्राथमिकता देनी चाहिए।\n* सास कांट्रोवर्शिल है क्या ?:\nसंसार में माँ की महत्ता का जितना गुणगान किया जाए उतना ही थोड़ा है। फिर चाहे माँ पुरुष पति की हो या महिला पत्नी की लेकिन सास विवादास्पद यानि कांट्रोवर्शिल विषय है। किसी पति पुरुष की सास (पत्नी की माँ) इतनी controversial नहीं है जितनी कि महिला पत्नी की (पति की माँ) है। तकरार के जितने किस्से सास और बहु के देखे-सुने जाते हैं, उतने शायद ही सास और दामाद के होते हैं। यह बात दीगर है कि सास अगर नौकरीपेशा है तो बहु को सिक्कों की खनक तो सुहानी ही लगेगी। ऐसे में कई बार ससुर महाराज भी बलि का बकरा बन जाते हैं। खैर, मित्र मनजीत सिंह के मुद्दे की फेसबुक पर सबने सराहना की और प्रसन्नता की बात यह रही कि कुछ बहनों ने भी उनकी बात का समर्थन किया।सिर्फ मेरे एक मित्र मोहिन्दर कुमार जी ने यह लिख कर मनजीत जी का मित्रवत विरोध किया कि कितने पति पुरुषों ने अपनी सास यानि पत्नी की माँ के साथ मदर्स डे पर फोटो पोस्ट किए।\n*कर्त्तव्य और निष्ठा में टकराव:\nकोई दो राय नहीं कि जैसी पति की माँ, वैसी ही पत्नी की माँ। मगर यहां पर कर्त्तव्य और निष्ठा का टकराव है। चूंकि सनातन विवाह व्यवस्था और पद्धति में महिला को एक परिवार के साथ इसलिए जोड़ा जाता है ताकि एक सामाजिक-परिवारिक व्यवस्था बनी रहे। महिला को पुरुष के परिवार के साथ जोड़ा जाता है, न कि पुरुष को महिला के परिवार से जोड़ा जाता है। यहां सवाल पति-पत्नी यानि लड़के-लड़की की प्राथमिकता आधारित निष्ठा का है। पति की निष्ठा सर्वप्रथम उस परिवार से जुड़ी है जहां वह पैदा हुआ है। जहां का वह कानूनी वारिस है। पत्नी भी शादी के बाद उसी परिवार के वारिसों में शामिल हो जाती है जहाँ की वह बहु कहलाती है। क्या कोई पत्नी(लड़की) चाहेगी कि मायके में उसके भाई और भाभी उसके माँ-बाप को छोड़कर अपने सास-ससुर को प्राथमिकता पर रखे? लड़की के लिए प्राथमिकता सास-ससुर होने चाहिए और लड़के के लिए अपने माता-पिता। अगर लड़की सास-ससुर को छोड़कर अपनी माँ-बाप को प्राथमिकता देती है तो यह अतिशयोक्ति होगी। एक कहावत भी है कि जो मनुष्य आगे चलता है और पीछे देखता है, वह जरूर गिरता है। यही कहावत महिलाओं पर सटीक उतरती है। जो महिलाएं ससुराल में रहते हुए, मायके की अनावश्यक चिंता करती है, वे अपने घर यानि ससुराल में सफल ही नहीं हो सकतीं। घर जमाई एक अलग विषय है। अगर कोई महिला मायका स्थित अपने माता-पिता को ससुराल स्थित सास-ससुर से ज्यादा लगाव रखती है तो मायके में उसी के भाइयों और भाभियों की निष्ठा और कर्त्तव्य पर ऊंगली उठती है। घर जमाई के अपवाद को छोड़कर लड़की पति के परिवार में एक स्थापित हिस्से की वारिस होती है, जबकि लड़का अपने ससुराल का वारिस नहीं होता। कानूनी रूप से वर्तमान में कोई भी महिला माँ-बाप की संपत्ति में भागीदारी रखती है मगर कितनी महिलाएं मायके के हिस्से को अपने बेटे-बेटियों को बांटती हैं? यह पिता और दादा ही हैं जिनकी संपत्ति पुत्र-पौत्र बांटते हैं। यह मामा या नाना नहीं हैं जिनकी संपति भांजे और दौहित्र-दौहित्रियां बांटते हैं। चर्चा का उद्देश्य यह नहीं कि महिला मायका से प्रेम न करे मगर इतना भी नहीं कि एक तो भाई-भाभी की निष्ठा पर सवाल उठें और दूसरे अपने ससुराल में परिवार विद्रोह की भागी बने।\n*शादी एक सनातन संस्था है:\nसमाज जब अर्थ प्रधान होता है तो इसका प्रभाव परिवार और संबंधों पर भी पड़ता है। पूंजीवादी अवधारण की पकड़ जैसे-जैसे मजबूत होती जा रही है, विवाह के परंपरागत स्वरूपों में कई कारणों से बड़े परिवर्तन आ रहे हैं। विवाह को धार्मिक बंधन के स्थान पर कानूनी बंधन तथा पति-पत्नी का निजी मामला मानने की प्रवृत्ति बढ़ रही है और माता-पिता, भाई-बहन अादि रिश्तों की गरिमा घटती जा रही है।\nविद्वतजनों का मानना है कि औद्योगिक क्रांति और शिक्षा के प्रसार से स्त्रियाँ आर्थिक दृष्टि से स्वावलंबी बन रही हैं। पहले उनके सुखमय जीवनयापन का एकमात्र साधन विवाह था, अब ऐसी स्थिति नहीं रही। विवाह और तलाक के नवीन कानून दांपत्य अधिकारों में नरनारी के अधिकारों को समान बना रहे हैं। धर्म के प्रति आस्था में शिथिलता और गर्भनिरोध के साधनों के आविष्कार ने विवाह विषयक पुरानी मान्यताओं को, प्राग्वैवाहिक सतीत्व और पवित्रता को गहरा धक्का पहुंचाया है। किंतु ये सब परिवर्तन होते हुए भी भविष्य में विवाहप्रथा के बने रहने का प्रबल कारण यह है कि इससे कुछ ऐसे प्रयोजन पूरे होते हैं, जो किसी अन्य साधन या संस्था से नहीं हो सकते। पहला प्रयोजन वंशवृद्धि का है। यद्यपि विज्ञान ने कृत्रिम गर्भाधान का आविष्कार किया है किंतु कृत्रिम रूप से शिशुओं का प्रयोगशालाओं में उत्पादन और विकास संभव प्रतीत नहीं होता। दूसरा प्रयोजन संतान का पालन है, राज्य और समाज शिशुशालाओं और बालोद्यानों का कितना ही विकास कर ले, उनमें इनके सर्वांगीण समुचित विकास की वैसी व्यवस्था संभव नहीं, जैसी विवाह एवं परिवार की संस्था में होती है। तीसरा प्रयोजन सच्चे दांपत्य प्रेम और सुखप्राप्ति का है। यह भी विवाह के अतिरिक्त किसी अन्य साधन से संभव नहीं। इन प्रयोजनों की पूर्ति के लिए भविष्य में विवाह एक महत्वपूर्ण संस्था बनी रहेगी, भले ही उसमें कुछ न कुछ परिवर्तन होते रहें।\nTags: वह जरूर गिरता हैजो आगे चलता और पीछे देखता है


मैरवा पुलिस सख्त,10 दुकानों से वसूला 10 हजार जुर्माना\nहोम Siwan News in Hindi ( सिवान की ताज़ा खबरें ) मैरवा पुलिस सख्त,10 दुकानों से वसूला 10 हजार जुर्माना\nपरवेज अख्तर/सिवान: मैंरवा प्रखंड में बढ़ते कोरोना संक्रमण को देखते हुए बिहार सरकार ने 15 मई तक पूर्ण लॉकडाउन की घोषणा के बाद से स्थानीय पुलिस लॉकडाउन का शख्ती से पालन कराने के लिए लगातार गस्त कर लोगों से अपील कर रही है. वही दूसरी ओर मैंरवा बाजार के दुकानदारों द्वारा लॉकडाउन के बावजूद लगातार चोरी छिपे दुकान खोलकर सामानों के बेचने का सिलसिला थमने का नाम नहीं ले रहा है. सूचना पर मंगलवार को थाना प्रभारी संजीव कुमार दल बल के साथ सड़क पर उतरे. मझौली चौक, नई बाजार, मेन रोड, राजेंद्र पार्क तक पैदल घूमकर खुले 10 दुकानों से 10 हजार रुपये जुर्माना वसूला.\nवही पुलिस की भनक लगते ही कई दुकानदार दुकान बंद कर फरार हो गये. पुलिस को देखते देखते पूरे बाजार की सड़कें खाली हो गयी. पुलिस की सख्ती सुबह 8 से 11 बजे तक दिखी. वही पुलिस की गाड़ी बाजारों में रेंगती रही. थाना प्रभारी संजीव कुमार ने बताया कि चश्मा दुकान, इलेक्ट्रिक दुकान, कपड़ा दुकान समेत 10 दुकानों से 10 हजार का जुर्माना वसूला गया. उन्होंने बताया कि अपील के बावजूद भी कुछ दुकानदार आदेशों की अनदेखी कर चोरी छिपे दुकान खोलकर पुलिस प्रसाशन के आखों में धूल झोंकने से बाज नहीं आ रही है. ऐसे लोगो को चिन्हित किया जा रहा है. अब दुकानदारों पर सीधे मुकदमा दर्ज करते हुए दुकान को सील किया जायेगा.\nपिछली खबरमहाराजगंज: तरावीह की नमाज़ में कुरान-ए-करीम मुकम्मल\nअगली खबरमहाराजगंज में मछली मारने को लेकर दो पक्षों में चाकूबाजी, दो घायल


एमजे अकबर के मैं भी चौकीदार बीजेपी पीएम नरेंद्र मोदी ट्विटर कैंपेन पर रेणुका शहाणे ने दिया जवाब मी टू आंदोलन लोक सभा चुनाव 2019 । Renuka Shahane reply on MJ Akbar bjp PM Narendra Modi Main Bhi Chowkidar twitter social media viral me too movement Lok Sabha Election 2019\nरेणुका शहाणे और एमजे अकबर\nLast Updated: March 18, 2019, 7:32 AM IST\nलोकसभा चुनाव 2019 करीब हैं, ऐसे में चारों तरफ चुनावी गर्मा-गर्मी देखने को मिल रही है. राजनीतिक पार्टियां तो हैं ही अब तो बॉलीवुड भी चुनावी माहौल में रंगने लगा है. हाल ही में सोशल मीडिया पर कुछ ऐसा ही नजारा देखने को मिला. बीजेपी (BJP) ने 'मैं भी चौकीदार' (#MainBhiChowkidar) कैंपेन चलाया. ये कैंपेन जबरदस्त हिट रहा, सिर्फ भारत ही नहीं वर्ल्डवाइड भी #MainBhiChowkidar ट्रेंड करता रहा.\nइस कैंपेन ने बीजेपी से जुड़े सभी लोगों ने बढ़-चढ़ कर हिस्सा लिया. सभी ने ट्विटर पर इसी हैशटैग के साथ पोस्ट भी किया. बवाल तो तब हो गया जब एमजे अकबर भी इस मुहिम में शामिल हो गए.\nदरअसल, हुआ कुछ ऐसा कि भाजपा नेता एमजे अकबर ने भी इस कैंपन में शामिल होते हुए एक ट्वीट किया. उन्होंने लिखा ‘'मुझे #MainBhiChowkidar कैंपेन में शामिल होने पर गर्व है. एक नागरिक होने के नाते भारत से प्यार करता हूं. मैं भ्रष्टाचार, गंदगी, गरीबी और आतंकवाद को हटाने की पूरी कोशिश करूंगा और एक नया भारत बनाने में मदद करूंगा जो मजबूत, सुरक्षित और समृद्ध हो.’\nRenuka Shahane reply to MJ Akbar on #MainBhiChowkidar\nवहीं इस ट्वीट को जब बॉलीवुड अभिनेत्री रेणुका शहाणे (Renuka Shahane) ने देखा तो बिफर पड़ीं. उन्होंने एमजे अकबर को ट्विटर पर ही जवाब देते हुए लिखा ‘अगर आप भी चौकीदार हैं तो कोई महिला सुरक्षित नहीं.’\nरेणुका शहाणे ने इसी ट्वीट में लिखा #BesharmiKiHadd और उन्होंने इसमें IndiaMeToo को भी टैग किया.\nबता दें कि #MeToo अभियान के तहत जब भारत मे कई बड़े नामों को लेकर चौंकाने वाले खुलासे हो रहे थे तब इन्हीं में पत्रकार और बीजेपी नेता एमजे अकबर का नाम भी आया था. एमजे अकबर पर करीब 20 महिला पत्रकारों ने यौन शोषण का आरोप लगाया था. इसके बाद न सिर्फ सोशल मीडिया पर हंगामा हुआ था बल्कि विपक्षी पार्टी समेत तमाम दलों ने इस्तीफा देने की मांग की थी. नतीजन एमजे अकबर को विदेश राज्यमंत्री के पद से इस्तीफा देना पड़ गया था.\nये भी पढ़ें- TRP : कपिल शर्मा की हालत खराब, नागिन3ने मारी बाजी लेकिन नंबर 1 कोई और...


Vermicompost: useful manure for cultivation - Krishisewa\nवर्मीकम्पोस्ट : खेती के लिए उपयोगी खाद।\nVermicompost\tजैविक खाद प्रयोग करने का समय what is vermicompost\tतरल जैविक खाद Vermicomposting materials\tMethods of vermicomposting\tNutrient content of vermicompost\tVermi wash\tVermiwash unit\tवर्मीी कम्पोस्ट\tवर्मीकम्पोस्ट बनाने की विधि\nVermicompost: useful manure for crop cultivation\nहमारे देष का एक बड़ा भाग कृषि उत्पादन पर निर्भर करता है। भारतवर्ष में 60 के दषक में हरित क्रांति के प्रारंभ होने के साथ ही खाद्यान्नों के उत्पादन में वृध्दि हुई है। लेकिन अधिक उत्पादन प्राप्त करने के लिए रासायनिक उर्वरको का अधिक एव अनियमित प्रयोग किया जाता रहा है।\nरासायनिक उर्वरक व कीटनाषको के अत्याधिक प्रयोग से भूमि के भौतिक व रासायनिक गुणों पर विपरीत प्रााव पडता है तथा पर्यावरण संबंधी समस्याएं भी उत्पन्न हो रही है। मृदा को स्वस्थ बनाए रखने, उत्पादन लक्ष्य प्राप्त करने के लिए पर्यावरण और स्वास्थ्य के दृष्टिकोण से जैविक खादों के प्रयोग को बढ़ावा दिया जाना चाहिए।\nमृदा उर्वरता और फसल उत्पादन में जैविक खादों का महत्व:-\nजैविक खादों के प्रयोग से मृदा का जैविक स्तर एवं जीवाणुओं की संख्या बढ़ जाती है और मृदा की उपजाऊ शक्ति बनी रहती है। भूमि की उर्वरा शक्ति बनाए रखने के लिए कार्बनिक/ प्राकृतिक खादों का प्रयोग बढ़ रहा है। प्राकृतिक खादों में गोबर की खाद, कम्पोस्ट व हरी खाद प्रमुख है जो पौधों के लिए आवष्यक खनिज प्रदान कराते है और जिससे फसलों का उत्पादन बढ़ता है।\nइसके प्रयोग से हयूमस की बढोतरी होती है। एवं मृदा की भौतिक दशा में सुधार होता है। पौधों को पर्याप्त मात्रा में पोषक तत्वों की प्राप्ति हो जाती है। कीट, बीमारियों तथा खरपतवारों का नियन्त्रण भी जैव उत्पादो द्वारा किया जा सकता है।\nजैविक खादे सडने पर कार्बनिक अम्ल देकर मृदा का पी.एच.7से कम कर देती है। जिससे पोषक तत्थ्व पौधों को काफी समय तक मिलाते रहते है तथा दूसरी फसलों को भी लाभ मिलता रहता है।\nजैविक खादों के प्रकार:-\nजैविक खादो में फार्म यार्ड खाद, कम्पोस्ट, हरी खाद, वर्मी कम्पोस्ट, नैडप की खाद इससे अलावा मूंगफली केक, इत्यादि मुख्य रूप् से है। वर्मीी कम्पोस्ट खाद बनाने के लिए केचुए का प्रयोग किया जाता है। इस विधि को वर्मी कम्पोस्टिंग या केंचुए द्वारा कम्पोस्ट बनाना कहा जाता है तथा तैयार कम्पोस्ट को वर्मी कम्पोस्ट कहते है।\nकम्पोस्ट बनाने के लिए केंचुए का चयन:-\nभूमि में मुख्यत: तीन प्रकार के केंचुए पाएं जाते है।\nएपीजेइक (उपरी सतह पर)\nएनीसिक (उपरी सतह के नीचे)\nइन्डोजेइक (गहरी सतह पर)\nऐसिनिया फीटिडा एवं एंसिनिया होरटन्सिस प्रजातियाँ मुख्य है। इनमें से ऐसिनिया फीटिडा को लाल केचुआ भी कहा जाता है का उपयोग अत्यधिक होता है। ये 0ºc से 35ºc तक तापमान को सहन कर सकते है। ये केचुंए कम समय से अधिक कम्पोस्ट बनाते है तथा इनकी प्रजनन क्षमता भी ज्यादा होती है।\nऐसिनिया होरटन्सिस का आकार ऐसिनिया फीटिडा से बडा होता है, परन्तु इनकी प्रजनन क्षमता कम होती है तथा कम्पोस्ट बनाने की क्षमता कम होती है।\nकेचुओ के मुख्य गुण\nकेचुए सडने, गलने व तोडने की प्रक्रिया को बढ़ाने में सहायक होते है।\nमृदा में वायु संचार के प्रवाह को बढ़ाने में सहायक है।\nजैव क्षतिषील व्यर्थ कार्बनिक पदार्थों का विखंडन व विद्यटन कर उन्हें कम्पोस्ट में बदल देते है।\nवर्मीकम्पोस्ट बनाने के लिए छायाकार ऊँचे स्थान पर जमीन की सतह से ऊपर मिट्टी डालकर बैड बनाते है। जिससे सूर्य की किरणे, गर्मी व बरसात से बचा जा सके। बैड में सबसे नीचे एक-दो इंच बालू/रेतीली म्टिटी बिछाते है।\nइसके ऊपर 3-4 सरसो या गेहँ के भूसे की परत व पानी छिड़ककर नम कर देते है। इसके बाद 8-10 इंच कार्बनिक पदार्थ जैसे गोबर की परत, पत्तो, बची हुई साक सब्जिजयां आदि की परत लगाते है। इसके बाद एक हजार केंचुए प्रति वर्ग मीटर के हिसाब से छोड देते है।\nबैड के ऊपर ताजा गोबर का प्रयोग नहीं करना चाहिए क्योंकि ताजा गोबर का तापमान अधिक होने के कारण केंचुए मर सकते है। बैड में नमी बानाने के लिए प्रतिदिन पानी का छिड़काव करना चाहिए। गर्मी में 2-3 दिन बाद एवं सर्दी में 1 बार करना चाहिए।\nबैंड को बोरी/पत्ताो से ढ़ककर रखना चाहिए क्योंकि केंचुए अंधेरे में काम करते है। केंचुए ऊपर से खाते हुए नीचे की तरफ जाते है और खाद में परिवर्तित कर देते है। 2-3 महीने में वर्मी कम्पोस्ट बनकर तैयार हो जाती है। इससे एक हजार केंचुए प्रतिदिन एक कि.ग्रा. वर्मी कम्पोस्ट तैयार करते है।\nवर्मी कम्पोस्ट की खाद बनने के बाद इसमें पानी छिडकना बन्द कर देते है और कम्पोस्ट का एकत्रित कर लेते है। केंचुए नमी में रहना पसन्द करते है। इसलिए जब कम्पोस्ट सूखती है तो केंचुए नीचे की नम सतह पर चले जाते है और जब कम्पोस्टिग पदार्थ रखा जाता है तो केंचुए ऊपर आकर अपना काम प्रारम्भ कर देते है।\nवर्मीकम्पोस्ट की विषेषताएं\nपर्यावरण को सुरक्षित रखने में सहायक होते है।\nमृदा की उर्वरा शक्ति को बढ़ाते है।\nवर्मी कम्पोस्ट खाद प्राकृतिक और सस्ती होती है।\nभूमि में उपयोगी जीवाणुओं की संख्या में वृध्दि होती है।\nरासायनिक खाद का उपयोग कम होने से काष्त लागत कम होती है।\nभूमि में वाष्पीकरण कम होता है अत: सिंचाई जल की बचत होती है।\nलगातार वर्मीकम्पोस्ट का उपयोग करने से ऊसर भूमि को सुधारा जा सकता है।\nफलो, सब्जियों एवं अनाजों की उत्पादन बढ़ जाता है और स्वाद, रंग व आकार अच्छा हो जाता है।\nपौधों में रोगरोधी क्षमता भी बढ़ जाती है।\nइसके प्रयोग से खेतों में खरपतवार भी कम होती है।\nबीज के जमाव प्रतिषत को बढ़ाता है।\nपौधों को पोषक तत्वों की उपयुक्त मात्रा उपलब्ध कराता है।\nपौधों की जडो का आकार व वृध्दि बढाने में सहायक होता है।\nग्रीन हाउस गैस के उत्पादन को रोकता है।\nरोजगार के अवसर बढ़ाने में सहायक है।\nवर्मीकम्पोस्ट का उपयोग\nखाद्यान्न फसलों में 5-6 टन प्रति हैक्टर की दर से डालना चाहिए।\nसब्जियों में 3-5 टन प्रति हैक्टर की दर से उपयोग करना चाहिए।\nबगीचों में 20 कि.ग्रा. प्रति पौधों के हिसाब से डालना चाहिए।\nगमलों में 500 ग्राम तक डालना चाहिए।\nवर्मीकम्पोस्ट का प्रयोग मल्च के रूप में भी किया जा सकता है।\nमृदा को सुधारने के लिए 1½-2 इंच मोटी परत फैलाकर एवं मिट्टी के मिलाने के बाद बागों में पौधों को लगाना चाहिए।\nश्वेता1 , सतपाल बलौदा1 एवं मनु2\n1सहायक वैज्ञानिक एवं 2बीज अधिकारी\n1चौधरी चरण सिंह हरियाणा कृषि विश्वविद्यालय, हिसार, एवं 2एनएससी, नई दिल्ली\nलहसुन का कटवा


रीट परीक्षा 2021 को 100 दिनों में तैयार करने की रणनीतियां और टिप्स - Check REET Preparation Tips in 100 Days in Hindi\nरीट परीक्षा को 100 दिन में क्रैक कैसे करें ? REET एग्जाम की तैयारी की रणनीतियां और टिप्स\nBy Karishma Singh|Updated : September 10th, 2021\nREET 2021 परीक्षा 26 सितंबर 2021 को होने वाली है। 100 दिनों से थोड़ा अधिक समय शेष है, यह उम्मीदवारों के लिए कठिन अध्ययन करने का समय है। इस तरह के गहन परीक्षा दबाव के समय में, आपको सबसे पहले यह महसूस करने की आवश्यकता है कि दिन में लंबे समय तक अध्ययन करना बहुत स्वस्थ नहीं है। पढ़ाई का प्रभावी तरीका है कि बीच-बीच में छोटे-छोटे ब्रेक लेकर पूरी एकाग्रता से पढ़ाई की जाए। आपका ध्यान इस बात पर नहीं होना चाहिए कि आपने कितनी देर तक पढ़ाई की, बल्कि इस बात पर केंद्रित होना चाहिए कि आपने कितना अध्ययन किया है। अपनी जेब में केवल कुछ महीनों के साथ, कभी हार न मानें और आरईईटी में सफलता प्राप्त करने के लिए सकारात्मक दृष्टिकोण बनाए रखें। यदि आप3घंटे के अनुसार तैयारी कर रहे हैं तो आपकी रणनीति में कुछ बड़े बदलाव होंगे।\nREET 2021 को 100 दिनों में क्रैक करने की रणनीतियाँ\n1. समय की गणना करें\nREET 2021 परीक्षा के लिए बहुत कम दिन शेष हैं, पहला लक्ष्य उन विषयों को कवर करना है जिन पर वास्तव में कड़ी मेहनत करने की आवश्यकता है। उम्मीदवारों को REET परीक्षा की तैयारी के लिए एक अच्छी समय सारिणी तैयार करनी चाहिए। समय सारिणी के अनुसार तैयारी करने से आपको पूरा सिलेबस कवर करने में मदद मिलेगी। अपने कमजोर विषयों के लिए अधिक समय दें।\n2. चतुराई से काम करें\nREET का मतलब यह नहीं है कि आपको परीक्षा को क्रैक करने के लिए दिन-रात मेहनत करने की जरूरत है। बल्कि इसके लिए आपको समझदारी से काम लेने की जरूरत है। इसके लिए आपके समय, ध्यान और उच्च स्तर की एकाग्रता की आवश्यकता होती है। इसलिए, अपने अध्ययन समय सारिणी की योजना बनाएं और उसके अनुसार उसका पालन करें। अवधारणाओं को अधिक स्पष्ट रूप से समझने के लिए जितना हो सके उतने परीक्षण हल करें।\n3. विभिन्न विषयों के लिए रणनीति\nविभिन्न विषयों के लिए विभिन्न रणनीतियों का प्रयोग करें। कभी-कभी छात्र एक विषय में बहुत मजबूत होते हैं और दूसरे में कमजोर। आपको कड़ी मेहनत करनी चाहिए और अपने कमजोर विषयों पर काम करने की कोशिश करनी चाहिए।यह आपके कमजोर विषयों के डर पर प्रभावी ढंग से काबू पाने में मदद करेगा और आप आत्मविश्वास से अपनी परीक्षा दे सकते हैं।\n4. उचित अध्ययन सामग्री चुनें\nसंपूर्ण REET पाठ्यक्रम को कवर करने वाली सर्वोत्तम पुस्तकें और सामग्री चुनें। छात्रों को परीक्षा के लिए सर्वश्रेष्ठ REET 2021 पुस्तकों से तैयारी करनी चाहिए। REET परीक्षा को क्रैक करने के लिए एनसीईआरटी की किताबों का अध्ययन करना भी आवश्यक है।\n5. मॉक टेस्ट के माध्यम से तैयारी करें\nछात्र ऑनलाइन मॉक टेस्ट की मदद से REET परीक्षा के लिए अभ्यास कर सकते हैं। यह मॉक टेस्ट छात्रों को REET परीक्षा को और अधिक आत्मविश्वास से क्रैक करने में मदद करता है। हर विषय के लिए मॉक टेस्ट उपलब्ध हैं जो प्रत्येक और महत्वपूर्ण विषय को कवर करते हैं। यह आपके कौशल, ज्ञान, प्रदर्शन में सुधार करेगा और आप पेपर को हल करने की अपनी गति भी जान सकते हैं। आवंटित समय सीमा में जितना हो सके उतने मॉक टेस्ट का अभ्यास करें।\n6. अच्छा स्वास्थ्य अच्छा दिमाग रखें\nसबसे महत्वपूर्ण पहलू स्वस्थ रहना है। स्वस्थ प्रदर्शन करने के लिए स्वस्थ रहने की आवश्यकता है। इसलिए, REET की तैयारी में किसी भी प्रकार की बाधा से बचने के लिए व्यक्ति को अपने स्वास्थ्य पर ध्यान देने की आवश्यकता है।\nकम से कम6घंटे की नींद जरूर लें।\nध्यान भटकाने से बचने के लिए सोशल ऐप्स को अनइंस्टॉल करें।\nबाल विकास और शिक्षाशास्त्र और ईवीएस / गणित और विज्ञान / सामाजिक अध्ययन दोनों को2घंटे और भाषा विषयों को 1 घंटे का समय दें।\nबचे हुए समय के लिए रोजाना मॉक टेस्ट दें।\nपरीक्षा में अपनी गलतियों का विश्लेषण करें।\nगुरुओं और मित्रों से अपनी सभी शंकाओं को दूर करें।\nREET पिछले वर्ष के प्रश्न पत्रों को हल करने का प्रयास करें।\nजल्दी सोने और जल्दी उठने के फॉर्मूले का पालन करें।\nस्वस्थ और पौष्टिक भोजन करें।\nअंत में, अपने आप को सभी नकारात्मक विचारों से दूर रखें। जब तक आप अपनी आरईईटी परीक्षा न दें, तब तक आशा न खोएं।\nREET को क्रैक करना कोई असंभव काम नहीं है। वास्तव में, जिन छात्रों के पास इसे बनाने के लिए सही रवैया है, वे तैयारी के मात्र 100 दिनों में परीक्षा को पास कर सकते हैं। तो 100 दिनों में REET 2021 की तैयारी करने के टिप्स और ट्रिक्स जानने के बाद आप में प्रतिभा को बाहर लाएं, खुद को चुनौती दें और इसे पूरा करने के लिए अभी से शुरुआत करें।\nAy KumarSep 17, 2021\nREET exam kb haii\nREET 2022 Revised Syllabus 2022 for Paper 1 & 2Apr 27|28 upvotes


प्रेमी और प्रेमिका ने फांसी लगाई, सुसाइड नोट में लिखी अंतिम इच्छा से लोग दंग….साथ जिने मरने की खाई थी कसम…. – Purvanchal Post\nबांदा। प्यार की कोई उम्र नहीं होती और जिंदगी का भी मोल नहीं समझती है। मटौंध थाना क्षेत्र में प्रमी युगल ने जुदाई से पहले मौत को गले लगा लिया। शादीशुदा प्रेमी ने पहले प्रेमिका की मांग में सिंदूर भरा और फिर फांसी लगाकर जान दे दी। घटना की जानकारी होते ही गांव में सनसनी फैल गई और मौके पर पहुंची पुलिस ने घटना की पड़ताल शुरू की है। प्राथमिक छानबीन में प्रेम प्रसंग के चलते युवक व युवती के खुदकुशी करने की बात सामने आ रही है। सुसाइड नोट में लिखी अंतिम इच्छा सुनकर लोग दंग रह गए।\nबांदा के मटौंध थाना क्षेत्र के ग्राम अछरौड़ में रहने वाले युवक की कई वर्षों पूर्व शादी हो गई और परिवार के साथ रह रहा थाए उसके दो बेटे व एक बेटी है। उम्र का एक पड़ाव पार करने के बाद 45 साल की उम्र में उसे गांव की 25 साल की युवती से प्यार हो गया। दोनों के बीच प्यार की पींगे बढ़ने लगी और छिपछिप कर मिलने भी लगे। दोनों ने साथ जीने.मरने के कसमे वादे भी किए। इस दरिमियान युवती की शादी तय हो गई और स्वजन गुरुवार को तिलक लेकर वर पक्ष के घर जाने वाले थे। वहीं शादी तय होने पर दोनों एक दूसरे से जुदा होना बर्दाश्त नहीं कर पा रहे थे।\nसुबह अपने घर से प्रेमिका निकल गई और पीछे से प्रेमी भी गांव के बाहर खेत पर पहुंच गए। दोनों शीशम के पेड़ के नीचे जाकर बैठ गएए जहां दोनों ने खुदकुशी करने की ठान ली। इसके बाद मरने से पहले दोनों ने पति पत्नी के रूप में होना तय किया। इसपर प्रेमी ने प्रेमिका की मांग में सिंदूर लगाया और दोनों ने शीशम के पेड़ एक फंदे से फांसी लगाकर खुदकुशी कर ली। ग्रामीण जब खेतों की ओर गए तो गमछे के फंदे से दोनों के शव लटके मिले। घटना की जानकारी के बाद ग्रामीणों की भीड़ लग गई और स्वजन भी पहुंच गए।\nघटना की चर्चा गांव में शुरू हुई तो पुलिस भी मौके पर पहुंच गई। थानाध्यक्ष रामजी सिंह ने दोनों शवों को फंदे से नीचे उतरवाया। पास में खड़ी प्रेमी की बाइक खड़ी मिली जिसपर एक राजिस्टर रखा मिला। इसमें प्रेमी और प्रेमिका द्वारा साथ लिखा सुसाइड नोट मिला जिसमें प्रेमी युगल ने अंतिम इच्छा लिखी थी। दोनों ने एक चिता पर साथ जलाए जाने की अंतिम इच्छा जाहिर की थी। जिसे सुनने के बाद गांव वाले भी दंग रह गए। हालांकि स्वजन ने इस बारे में कुछ कहने से मना कर दिया। थानाध्यक्ष ने बताया कि सुसाइड नोट और प्राथमिक छानबीन में प्रेम.प्रसंग के चलते युवक व युवती के खुदकुशी करने का मामला सामने आया है। घरवालों से पूछताछ और जांच की जा रही है।\nचकियाः नवनिर्माणाधीन पंचायत भवन का कार्य ज्वाइंट मजिस्ट्रेट ने कराया शुरु, ग्रामीणों ने लिखित पत्र क...\nइंटरनेट मीडिया पर यूपी बोर्ड परीक्षा 2021 का फर्जी कार्यक्रम वायरल, सचिव बोले दर्ज कराएंगे मुकदमा......\nमौसी व नाना पर हत्या का मुकदमा, पानी की टंकी में छिपा दिया था मासूम का शव....\n← सेना के जवान ने आरवीसी सेंटर में इंसास राइफल से खुद को मारी गोली, उपचार के दौरान मौत….\nममता पर भारी पड़ा शौक, कार खरीदने के लिए मां बन गई कुमाता और बेच दिया तीन माह का बेटा….. →\nचकियाः अभी अभी यहां हुआ बड़ा हादसा, तीन लोगों को कूचला, मौके पर पहुंची भारी पुलिस फोर्स…..\nसंक्रमण से बचना है तो होली पर शराब से बनाएं दूरी, इम्युनिटी पर मदिरा डालती है विपरीत प्रभाव….\nचकिया के पूर्व चौकी प्रभारी बनें……….बबुरी के थाने के प्रभारी,,एसपी ने देर रात को13 उप निरीक्षकों को किया इधर से उधर


What is the result of Shani Mahadasha and intuition | शनि महादशा एवं अंतर्दशा क्या उसका फल है?\nशनि महादशा एवं अंतर्दशा क्या उसका फल है?\nशनि की महादशा के अन्तर्गत शनि, बुध, केतु, शुक्र, सूर्य, चन्द्रमा, मंगल, राहु एवं बृहस्पति की अन्तर्दशाएं आती हैं. देखते हैं इन अन्तर्दशाओं के परिणाम-\nBy Shiv Kumar Mishra|5 Nov 2020 3:19 AM GMT\nज्योतिष ग्रन्थ सारावली के अनुसार सभी ग्रह अपनी दशा मे अपने गुण-दोष के आधार पर शुभाशुभ फल प्रदान करते हैं । ऐसे में पापग्रह माने जाने वाले शनि की दशाओं का विवेचन ज्योतिषियों ने गहन शोध एवं अनुभव के आधार पर किया है। एेसा इसलिए कि शनि अनुकूल होने पर सुख की झडी लगा देता है, तो प्रतिकूल होने पर भयंकर कष्ट देता है।\nशनि की साढेसाती, ढैैैैया, कंटक, महादशा, अंतर्दशा और यहां तक कि प्रत्यंतर्दशा भी घातक होती है। शनि के प्रकोप से ही राजा विक्रमादित्य को भयंकर कष्ट भोगने पडे. भगवान राम को वनवास भोगना पडा। वैसे, शनि को न्याय का देवता कहा जाता है. अत: इसकी दशा इत्यादि में अच्छे ज्योतिष से परामर्श लेकर उचित उपाय किए जाएं तो शनिदेव का कोप कुछ शांत भी किया जा सकता है.\nशनि में शनि की अन्तर्दशा-\nशनि महादशा में शनि की अन्तर्दशा में जातक पर दु:खों यानी कष्टों का पहाड टूट पडता है। उसको बार-बार अनादर यानी अपमान का सामना करना पडता है. वह समाज विरोधी और घूमंतु हो जाता है। उसके कारण पत्नी-पुत्र दु:खी होते हैं। जातक लंबी बीमारियों से भी परेशान रहता है।\nशनि में बुध की अन्तर्दशा-\nशनि महादशा में जब बुध क अन्तर्दशा आती है, तब जातक के भाग्य में वृद्धि होती है. सुख-संपत्ति और सम्मान में बढोतरी होती है. वह आनंद का अनुभव करता है. जातक सदाचार की ओर प्रवृत्त होता है. चित्तवृत्ति कोमल निर्मल हो जाती है।\nशनि में केतु की अन्तर्दशा-\nशनि महादशा में केतु की अन्तर्दशा में पत्नी और सन्तान से वैचारिक मतभेद उभरते हैं. जातक के मन में भय बढता है. पित्त एवं वातजनित बीमारियों से वह परेशान रहता है. बुरे-बुरे सपने देखता है और अनिद्रा का शिकार होता है. यानी उसे पूरी नींद नहीं आती. रातभर बुरे भाव मन में आते रहते हैं और आशंकाएं उभरती रहती हैं.\nशनि में शुक्र की अन्तर्दशा-\nशनि महादशा में शुक्र की अन्तर्दशा में व्यक्ति के दु:खों का अंत होकर सुख मिलने लगता है. उसके संपर्क में उसके हित में सोचने वाले आते हैं. यश और सम्मान की प्राप्ति होती है. शत्रुआें का शमन होता है. पुत्र एवं कार्यक्षेत्र यानी प्रोफेशन एवं नौकरी से सुख प्राप्त होता है।\nशनि में सूर्य की अन्तर्दशा-\nशनि महादशा में सूर्य की अन्तर्दशा आने पर जातक को विभिन्न प्रकार के संकटों का सामना करता पडता है. पत्नी, पुत्र, सम्मान, यश, संपत्ति एवं आत्मविश्वास का नाश होता है. नेत्र एवं उदर रोग परेशान करते हैं. दरअसल, शनि और सूर्य घोर शत्रुु माने गए हैं. इसलिए शनि में सूर्य की अंतर्दशा कष्टकारी रहती है.\nशनि में चन्द्रमा की अन्तर्दशा-\nशनि महादशा में चन्द्रमा की अन्तर्दशा में सुखों का क्षरण होता है यानी सुख में कमी आती है. जातक को पत्नी वियोग झेलना पड सकता है. आत्मीयजनों से संबंध विच्छेद की स्थितियां बनती हैं. व्यक्ति को वातजन्य बीमारी घेरती है. हालांकि धनागम होता है यानी पैसा आता है।\nशनि में मंगल की अन्तर्दशा-\nशनि महादशा में ङ्कंगल क अन्तर्दशा जातक को स्थानांतरण करवाती है. दूसरे शब्दों में पत्नी, पुत्र, मित्र इत्यादि से दूर जाना पडता है. जातक भयभीत और आशंकति-सा रहता है. यश में कमी आती है।\nशनि में राहु की अन्तर्दशा-\nशनि महादशा में राहु की अन्तर्दशा में स्वास्थ्य संबंधी परेशानी होती है यानी यह अंतर्दशा रोग लाती है. सरकार और शत्रु से परेशानी होती है. संपत्ति एवं यश की हानि होती है. हर काम में बाधा आती है।\nशनि में बृहस्पति की अन्तर्दशा-\nशनि महादशा में बृहस्पति की अन्तर्दशा आमतौर पर श्रेष्ठ फल प्रदान करती है. जातक का गृहस्थी सुख बढता है. स्थाई संपत्ति में वृद्धि होती है. पदोन्नति होती है एवं सम्मानजनक पद की प्राप्ति होती है. इस दशा में जरूरत पडने पर जातक को सत्ता का संरक्षण भी मिलता है. जातक के मन में वरिष्ठजनों एवं धर्म के प्रति आदरभाव बढता है. वैसे, शनि महादशा में विभिन्न ग्रहों की अन्तर्दशाओं के उपरोक्त फल जन्मकुंडली में ग्रहाें के पारस्परिक संबंधों पर निर्भर है। इसलिए जन्मकुंडली में यह देखकर ही फलादेश किया जाना चाहिए।\nशनि महादशा शनि अंतर्दशा शनि का प्रकोप शनि की


Home / Sports News\tSports News\tआईपीएल फाइनल में इस खिलाडी का बल्ला चला तो समझो..\nHNN Desk 20/05/2017\tLatest News, Sports\nमुंबई इंडियंस और राइजिंग पुणे सुपरजायंट के बीच रविवार को हैदराबाद में आईपीएल 2017 का खिताबी मुकाबला खेला जाना है। इस समय सबसे ज्यादा चर्चा इस बात को लेकर है कि कौन बनेगा चैंपियन, लेकिन इस मुकाबले में खेलने वाले एक खिलाड़ी के अभी तक के रिकॉर्ड को देखा जाए तो मुंबई इंडियंस का चैंपियन बनना तय दिख रहा है। ...\nOMG! चैंपियंस ट्रॉफी जीते तो मिलेंगे इतने करोड़\nHNN Desk 16/05/2017\tLatest News, Sports\nअंतरराष्ट्रीय क्रिकेट परिषद (आईसीसी) ने इस साल चैंपियंस ट्रॉफी की पुरस्कार राशि पांच लाख डॉलर (लगभग तीन करोड़ रुपए) बढ़ाकर इसे साढ़े चार मिलियन डॉलर (लगभग 29 करोड़ रुपए) कर दिया है। ट्रॉफी जीतने वाली टीम को अब 2.2 मिलियन डॉलर (लगभग 14 करोड़ रुपए) मिलेंगे। आईसीसी ने कहा, “इंग्लैंड और वेल्स में एक से 18 जून के बीच होने ...\nविराट के बारे मे ये क्या बोल गए भारतीय पूर्व कप्तान\nHNN Desk 12/05/2017\tLatest News, Sports\nभारत के पूर्व कप्तान कपिल देव ने आईसीसी चैंपियंस ट्रॉफी से पहले कहा है कि भारत की टीम केवल विराट कोहली पर ही निर्भर नहीं है। कोहली इस समय आईपीएल में रॉयल चैलेंजर्स बंगलोर की कमान संभाल रहे हैं और अच्छे फॉर्म में नहीं हैं। कपिल देव ने इसी वजह से कहा है कि भारतीय टीम की बल्लेबाजी केवल ...\nफरार ललित मोदी ने धोनी पर लगाए गंभीर आरोप, दस्तावेज भी पोस्ट किये!\nHNN Desk 09/05/2017\tLatest News, Sports\nमनी लॉन्ड्रिंग मामले में फरार चल रहे आईपीएल के पूर्व कमिश्नर ललित मोदी ने अपने ट्विटर पोस्ट के जरिये इस बार भारतीय क्रिकेट टीम के पूर्व कप्तान महेंद्र सिंह धोनी और बीसीसीआई के पूर्व अध्यक्ष एन श्रीनिवासन पर हमला बोला है। ललित मोदी ने अपने ट्विटर अकाउंट और इंस्टाग्राम पर इंडिया सीमेंट्स का एक ऑफर लेटर पोस्ट किया है, जिसमें ...\nइस दिन होगा भारत-पाक का हाई वोल्टेज मुकाबला!\nHNN Desk 07/05/2017\tLatest News, Sports\nटीम इंडिया के चैंपियंस ट्रॉफी में शिरकत करने, ना करने को लेकर सस्पेंस अब खत्म हो गया है। रविवार को बीसीसीआई की विशेष आम सभा (एसजीएम) में ये फैसला लिया गया कि भारतीय टीम चैंपियंस ट्रॉफी में खेलेगी। बीसीसीआई की एसजीएम में तय हुआ कि इस टूर्नामेंट के लिए भारतीय टीम का चयन 8 मई को दिल्ली में होगा। एक ...\nचैंपियंस ट्रॉफी में टीम इंडिया के खेलने को लेकर हुई ये बात!\nHNN Desk 06/05/2017\tLatest News, Sports\nबीसीसीआई द्वारा आगामी चैंपियंस ट्रॉफी के लिए सोमवार को भारतीय क्रिकेट टीम की घोषणा की जाएगी। रविवार को बीसीसीआई की विशेष साधारण सभा होनी है, जिसमें इस बात की घोषणा की जाएगी, लेकिन बोर्ड के वरिष्ठ सदस्य के अनुसार अभी टीम का चैंपियंस ट्रॉफी में खेलना तय नहीं है। बीसीसीआई अधिकारी ने कहा, बोर्ड के रवैये में अभी बदलाव नहीं ...\nधोनी ने किया ऐसा काम की इमरान ताहिर भी हो गए फैन!\nHNN Desk 03/05/2017\tLatest News, Sports\nमहेंद्र सिंह धोनी क्रिकेट के ऐसे खिलाड़ी है जिनके सिंपलसिटी के हजारों नहीं लाखों फैंस दुनियाभर में मौजूद हैं। धोनी न सिर्फ ग्राउंड पर बल्कि बाहर किसी भी वक्त डाउन-टू-अर्थ बिहैवियर के लिए जाने जाते रहे हैं। इस बार भी उन्होंने ऐसा और उदाहरण पेश किया है। धोनी एयरपोर्ट पर ऐसे वक्त पर जमीन पर बैठ गए जब साउथ अफ्रीका ...\nHNN Desk 01/05/2017\tIndia, Jharkhand, Latest News, Sports, State\nरांची। अक्षय तृतीया पर महेंद्रसिंह धोनी का पूरा परिवार नए घर में रहने चला गया। अब तक धोनी हरमू रोड़ स्थित जिस घर में रहते थे वह भी बहुत भव्य था, लेकिन पूर्व भारतीय कप्तान को यह थोड़ा छोटा लग रहा था। इसलिए उन्होंने रिंग रोड स्थित सिमलिया फार्म हाउस में7एकड़ में भव्य महलनुमा घर बनावाया। इस फॉर्महाउस ...\nक्या चैंपियंस ट्रॉफी में नहीं खेलेगी टीम इंडिया?\nबीसीसीआई ने एक जून से इंग्लैंड में होने वाली चैंपियंस ट्रॉफी के लिए अंतिम तारीख (25 अप्रैल) गुजर जाने के बावजूद टीम इंडिया के 15 सदस्यों के नाम तक नहीं भेजे हैं। एक अधिकारी ने कहा-हम पहले ही कह चुके हैं कि अगर आईसीसी राजस्व के बिग थ्री मॉडल को नहीं मानता तो हम चैंपियंस ट्रॉफी से हटने से भी ...\nघर में कोलकाता को कड़ी चुनौती देगी पुणे


रोजनामचा: 20 मई 2013\n‘‘माटी कहे कुम्हार से तू क्या रोंदे मोहे! इक दिन ऐसा आएगा, मैं रोंदूंगी तोहे!! कबीर का यह दोहा बचपन में कोर्स की किताब में ना जाने कितने लोागें ने पढ़ा होगा। कबीर एवं अन्य कवियों के दोहों में कम शब्दों में बहुत ज्यादा सारांश और शिक्षा होती थी। दोहों के माध्मय से ना जाने कितनी शिक्षाएं इन प्राचीन लोगों द्वारा दी गई है। प्राचीन काल से इन हिदायतों शिक्षाओं को लोग अपने जीवन में उतारते आए हैं।\nकच्ची मिट्टी को एक कुम्हार बहुत ही बारीकी और जतन के साथ सुराही, घड़ा, मर्तबान, गमला, गुल्लक ना जाने क्या क्या आकार देता है। कुम्हार के द्वारा मिट्टी को गढ़ने की कला वाकई में तारीफे काबिल ही मानी जाती रही है। कहा जाता है कि मिट्टी को गूंथकर, रोंदकर उसे चिकना बनाने के उपरांत कुम्हार उसे ‘चाक‘ (बैलगाड़ी के पहिए के आकार का चका) पर रखकर मन माफिक शक्ल देता है।\nकमोबेश सिवनी में शिक्षा के क्षेत्र में कुशल कुम्हारों की कमी साफ दिखाई पड़ती है। नेशनल लॉ इंस्टीट्यूट नई दिल्ली की प्रवेश परीक्षा में 48वां स्थान पाने वाली सिवनी की बेटी अपर्णा त्रिपाठी ने हिन्द गजट को दिए साक्षात्कार में इस बात को रेखांकित किया है कि सिवनी में बारहवीं तक तो बच्चा जैसे तैसे पढ़ाई कर लेता है, पर इसके उपरांत वह क्या करे कैरियर गाईडेंस के मामले में चहुंओर उसे अंधकार ही दिखाई देता है।\nअपर्णा का सोचना शत प्रतिशत सच है। विदेशों में पांचवीं कक्षा से ही बच्चे की रूचि के हिसाब से उसे कैरियर चुनने में शिक्षक प्रशिक्षक मदद करते हैं। सिवनी में ना तो इंजीनियरिंग, ना ही मेडीकल, ना ही चार्टर्ड एकाउंटेंसी जैसे प्रोफेशनल कोर्स के मामलों में कोई गाईड करने वाला है।\nसिवनी में पालकों की मजबूरी यह है कि वे प्रोफेशनल कोर्सेस के लिए वरिष्ठ और कार्यरत लोगों के पास जाकर ही सलाह मशविरे के लिए मजबूर हैं। डाक्टर, इंजीनियर, सीए, सीएस, वकील, पत्रकार आदि काफी हद तक व्यस्त होते हैं इन परिस्थितियों में नए विद्यार्थियों के लिए मार्गदर्शन हेतु उनके लिए समय निकालना कठिन होता है।\nसिवनी में निजी और सरकारी तौर पर ना जाने कितनी शिक्षण संस्थाएं कार्यरत हैं। इन शिक्षण संस्थाओं में भी बच्चों के लिए कैरियर का गाईडेंस नहीं दिया जाता है। शालाओं में पढ़ाई का अभाव साफ दिखाई देता है, यही कारण है कि कोचिंग क्लासेस, ट्यूशन आदि में विद्यार्थियों की भीड़ देखते ही बनती है। इन कोचिंग या ट्यूशन में पालकों की जेब जमकर ढीली होती है।\nपालकों की मरण से ना तो प्रशासन को लेना देना है और ना ही शिक्षण संस्थाओं के संचालकों को। जब शाला में चाहे वह सरकारी हो अथवा निजी, में विद्यार्थी से एक बार शिक्षण शुल्क जिसे अंग्रेजी भाषा में ट्यूशन फीस कहा जाता है ले ली जाती है तो फिर क्या कारण है कि बच्चे को ट्यूशन या कोचिंग क्लास में भेजना पड़ता है जहां वह एक बार फिर ट्यूशन फीस देने को मजबूर होता है।\nसैकड़ों की तादाद में कोचिंग क्लासेस में बच्चे पढ़ रहे हैं एवं एक एक बच्चे से पांच से पंद्रह हजार रूपए सालाना तक की ट्यूशन फीस ली जा रही है। क्या आयकर विभाग को इन कोचिंग क्लासेस के संचालकों की मोटी कमाई दिखाई नहीं दे रही है। निश्चित तौर पर आयकर विभाग और इन संस्थाओं के संचालकों के बीच सांठगांठ है तभी इन पर अब तक कोई कार्यवाही नहीं हुई है।\nबहरहाल, कैरियर गाईडेंस के लिए कुछ कोचिंग इंस्टीट्यूट्स ने एक दो दिवसीय सेमीनार का आयोजन किया है, वे बधाई की पात्र हैं। बच्चों को किस दिशा में जाना चाहिए, उसकी क्या मंशा है इस बारे में उससे चर्चा कर उसे मार्गदर्शन अगर दिया जाए तो वह काफी हद तक अपना रास्ता चुन सकता है। वस्तुतः सिवनी में ऐसा होता नहीं दिखता।\nआज पालक और बच्चे दसवीं के उपरांत अपना कैरियर चुनने के लिए समाचार पत्रों के साप्ताहिक पुल आउट, के साथ ही साथ इंटरनेट पर ही भविष्य खंगालने पर मजबूर हैं। जिनके परिचित इन क्षेत्रों में हैं वे तो अपनी अपनी उत्सुक्ता की शांति इन सीनियर्स से पूछकर कर लेते हैं पर गांव के बेचारे बच्चे क्या करें, जिनके मन में कुछ करने की अभिलाषाएं होती हैं, पर सहयोग के अभाव में वे दम ही तोड़ देती हैं।\nकुछ साल पहले तक आरक्षित वर्गों के बच्चों के लिए कैरियर मार्गदर्शन का काम किया जाता था, पर अब वह भी बंद हो चुका है। गैर सरकारी संगठन यानी एनजीओ के मुंह में भी खून लग चुका है। एनजीओ भी अब बिना पैसे का काम करने में हिचकिचाहट ही महसूस करते हैं।\nहोना यह चाहिए कि सरकारी स्तर पर कुछ इस तरह के प्रयास हों कि आठवीं कक्षा के उपरांत ही बच्चों को कैरियर बनाने के लिए समय समय पर मार्गदर्शन मिले। इसके साथ ही साथ मोटा पैसा काट रहे कोचिंग इंस्टीट्यूट के संचालकों को भी पाबंद किया जाए कि वे हर दो तीन माह में कैरियर गाईडेंस शिविर का आयोजन कर कच्ची मिट्टी को स्वरूप देने की कवायद करें।\nसमय रहते इस तरह के प्रयास आवश्यक हैं। सिवनी में प्रतिभाओं की कमी नहीं हैं। जगतगुरू शंकराचार्य स्वामी स्वरूपानंद सरस्वती, स्वामी प्रज्ञनानंद, पूर्व केंद्रीय मंत्री सुश्री विमला वर्मा, भारतीय विदेश सेवा के सेवानिवृत अधिकारी शील कांत शर्मा, भारतीय पुलिस सेवा के सेवानिवृत अधिकारी ऋषभ कुमार दिवाकर आदि ना जाने कितने उदहारण हैं जो सिवनी के भाल पर तिलक के रूप में कहे जा सकते हैं। जरूरत है तो कच्ची मिट्टी को गढ़कर स्वरूप देने की।\n▼ मई 20 (4)